open-index/open-wikipedia-markdown huggingface dataset:
เกาะโอกินาวะ

**เกาะโอกินาวะ** (;  *อูจินา*; คูนิงามิ:  *ฟูจินา*) มีชื่อทางการว่า **เกาะหลักโอกินาวะ** () เป็นเกาะที่ใหญ่ที่สุดในหมู่เกาะโอกินาวะและหมู่เกาะรีวกีว (*นันเซ*) ในภูมิภาคคีวชูของประเทศญี่ปุ่น แต่เป็นเกาะที่เล็กที่สุดและมีประชากรน้อยที่สุดในบรรดา 5 เกาะหลักของญี่ปุ่น เกาะนี้มีความยาวประมาณ  กว่างเฉลี่ย  และมีพื้นที่  เกาะนี้มีระยะห่างจากทางใต้ของเกาะหลักในคีวชูถึงส่วนอื่นของญี่ปุ่นเกือบ  ตั้งอยู่ทางตะวันออกเฉียงเหนือของไต้หวัน  เกาะโอกินาวะมีประชากรรวม 1,384,762 คน โดยเกรตเตอร์นาฮะมีพลเมืองเกือบ 800,000 คน ส่วนตัวนครมีประชากรประมาณ 320,000 คน นาฮะเป็นเมืองหลักของจังหวัดโอกินาวะที่ตั้งอยู่ทางตะวันตกเฉียงใต้ของเกาะ

โอกินาวาเป็นพื้นที่ยุทธศาสตร์สำคัญของกองทัพสหรัฐอเมริกาตั้งแต่การรบที่โอกินาวาและสิ้นสุดสงครามโลกครั้งที่สอง เกาะนี้อยู่ภายใต้การควบคุมอย่างเป็นทางการโดยหน่วยงานการบริหารพลเรือนสหรัฐในหมู่เกาะริวกิว จนถึงปี 1972 ปัจจุบันมีเจ้าหน้าที่ทหารสหรัฐประมาณ 26,000 นายประจำการอยู่ที่โอกินาวา คิดเป็นประมาณครึ่งหนึ่งของกองกำลังสหรัฐที่ประจำอยู่ในญี่ปุ่น โดยกระจายอยู่ใน 31 พื้นที่ ครอบคลุมฐานทัพ 13 แห่ง และสถานที่ฝึกซ้อมอีก 48 แห่ง ฐานทัพของกองทัพสหรัฐครอบคลุมพื้นที่ประมาณ 25% ของเกาะ

## ประวัติ

## ประชากรศาสตร์

ณ เดือนกันยายน ค.ศ. 2009 รัฐบาลญี่ปุ่นประมาณการว่าเกาะโอกินาวะมีประชากร 1,384,762 คน ซึ่งนับรวมเจ้าหน้าที่ทหารอเมริกันและครอบครัวของพวกเขา ภาษาโอกินาวะ ซึ่งมีชื่อในภาษาแม่ว่า *Uchināguchi* พูดกันเฉพาะผู้ที่อยู่ในวัยผู้ใหญ่เท่านั้น แต่กลุ่มท้องถิ่นหลายกลุ่มส่งเสริมการใช้ภาษาโอกินาวาในหมู่คนรุ่นใหม่

ในขณะที่ตอนเหนือของเกาะโอกินาวะมีประชากรอยู่กระจัดกระจาย ส่วนกลางตอนใต้ถึงตอนใต้ของเกาะกลายเป็นเมืองแล้ว โดยเฉพาะนครนาฮะและเขตเมืองที่ทอดยาวไปทางเหนือจากที่นั่นถึงนครโอกินาวะ การกระจายตัวของประชากรอยู่ที่ประมาณ 120,000 คนในโอกินาวะตอนเหนือ 590,000 คนในโอกินาวะตอนกลาง และ 540,000 คนในโอกินาวะตอนใต้ เกาะนี้มีความหนาแน่นประชากรสูงถึง 1,014.93 คนต่อตารางกิโลเมตร

ในช่วงยุคเมจิ อัตลักษณ์ทางชาติพันธุ์ ประเพณี วัฒนธรรม และภาษาโอกินาวะถูกกดทับโดยรัฐบาลเมจิที่พยายามดูดกลืนชาวโอกินาวะให้เป็นญี่ปุ่น (ยามาโตะ) ตั้งแต่นั้นเป็นต้นมา ชาวญี่ปุ่นจำนวนมากจึงอพยพมายังโอกินาวะ พลเมืองโอกินาวะสมัยใหม่โดยหลักอยู่ในกลุ่มชาติพันธุ์โอกินาวะ, ญีปุ่่น, ครึ่งญี่ปุ่น และลูกครึ่ง

## ภูมิศาสตร์

โอกินาวะเป็นเกาะที่ใหญ่เป็นอันดับห้าของญี่ปุ่น เกาะนี้มีพื้นที่  ชายฝั่งยาว  และมีระยะทางเป็นเส้นตรงจากเหนือจรดใต้ประมาณ  เกาะโอกินาวะตั้งอยู่ทางตอนตะวันออกเฉียงเหนือของจังหวัดโอกินาวะ นับตั้งแต่ปี 1972 ได้มีการถมที่ดินเพิ่มมากกว่า 

โอกินาวะตั้งอยู่ห่างจากเกาะหลักของคิวชูไปทางใต้ประมาณ  และมีการเชื่อมต่อกับเกาะใกล้เคียงทางสะพานหลายจุด เช่น คาบสมุทรคัตสึเร็งที่เชื่อมต่อกับเกาะมิยางิ เกาะอิเก และเกาะฮามาฮิงะผ่านถนนกลางทะเล ส่วนทางคาบสมุทรโมโตบุทางตะวันตกเฉียงเหนือมีสะพานเชื่อมกับเกาะเซโซโกะกับเกาะยางาจิและเกาะโคริ เกาะโอกินาวามีชายหาดหลายแห่ง เช่น ชายหาดมันซะ ชายหาดเอเมอรัลด์ ชายหาดโอกูมะ ชายหาดซัมปะ ชายหาดมูน และชายหาดซันเซ็ต (เมืองชาตัง) เขาโอโมโตะที่สูง  เป็นภูเขาที่สูงที่สุดในโอกินาวะ โดยมียอดเขาโยนาฮะที่สูงเป็นอันดับสอง

### ภูมิอากาศ
เกาะนี้มีสภาพภูมิอากาศแบบอบอุ่นชื้นกึ่งเขตร้อนชิดกับภูมิอากาศแบบป่าดิบชื้น สภาพภูมิอากาศเอื้ออำนวยให้ป่ากึ่งร้อนชื้นมีความหนาแน่นสูงในอุทยานแห่งชาติยัมบารุทางตอนเหนือ ฤดูฝนเกิดขึ้นในช่วงปลายฤดูใบไม้ผลิ

## อ้างอิง

### ข้อมูล

*
*
*
*
* 

## แหล่งข้อมูลอื่น
* 


*
โอกินาวะ
หมวดหมู่:หมู่เกาะรีวกีว
หมวดหมู่:ยุทธการที่โอกินาวะ
โรส เดวิท บูเคเตอร์

**โรส เดวิตต์ บูเคเตอร์** () เป็นตัวละครสมมุติในภาพยนตร์เรื่อง "ไททานิค" ตามบทภาพยนตร์ที่มี โรสเกิดเมื่อปี พ.ศ. 2438 ในฟิลาเดลเฟีย รัฐเพ็นซิลเวเนีย ในสังคมชั้นสูง เธอได้รับการอบรมมาเป็นอย่างดี และต่อมาเมื่อเธออายุได้ 17 ปี เธอและครอบครัวได้ตีตั๋วเรือไททานิกชั้นหนึ่ง โดยสารกลับไปอเมริกา ในเรือลำนี้เธอได้รู้จักกับ แจ็ก ดอว์สัน จากการที่แจ็กได้มาช่วยเหลือและให้กำลังใจขณะที่โรสกำลังจะฆ่าตัวตายด้วยเหตุถูกบังคับให้แต่งงาน ทั้งคู่สนิทสนมกันขึ้นเรื่อย ๆ และโรสได้รู้ว่าแจ็กเป็นบุรุษสุดวิเศษ และทั้งคู่ก็เกิดความรักกัน และรักกันถึงขั้นมีความสัมพันธ์ลึกซึ้ง

23 นาฬิกา 40 นาที วันที่ 14 เมษายน พ.ศ. 2455 *ไททานิก* ชนกับภูเขาน้ำแข็ง และกำลังจม แจ็กและโรสได้ร่วมกันต่อสู้เพื่อเอาชีวิตรอดจากน้ำทะเลเย็นเฉียบที่ไหลเข้ามา และศัตรูที่คอยริษยาทั้งคู่อยู่

2 นาฬิกา 20 นาที วันที่ 15 เมษายน พ.ศ. 2455 เรือจมมิดลำ แจ็กได้ช่วยเหลือให้โรสรอดจนถึงเวลาที่เรือบดเข้ามาช่วยเหลือ แต่แจ็กต้องเสียชีวิตเสียเอง

โรสเศร้าเสียใจมาก เมื่อเข้าฝั่งโดยปลอดภัย โรสได้เปลี่ยนนามสกุลของเธอว่า โรส ดอว์สัน เธอแต่งงาน มีลูก มีความสุข แต่เธอก็ไม่เคยลืมแจ็ก

ปัจจุบันเธอได้เสียชีวิตแล้ว ไม่ทราบว่าเธอเสียเมื่อไร อายุเท่าไร แต่เธอได้เล่าเรื่องของเธอกับแจ๊คได้โดยละเอียดในขณะที่เธออายุ 101 ปี

ตามหลักฐานบทภาพยนตร์อาจจะสันนิษฐานว่า โรสมีชีวิตอยู่ตรงกับระหว่างรัชสมัยของพระบาทสมเด็จพระจุลจอมเกล้าเจ้าอยู่หัวและพระบาทสมเด็จพระปรมินทรมหาภูมิพลอดุลยเดช ในสมัยรัตนโกสินทร์

หมวดหมู่:ตัวละครภาพยนตร์
เมทัลเกียร์โซลิด 3: สเนกอีตเตอร์

***เมทัลเกียร์โซลิด 3: สเนคอีตเตอร์*** (; ) เป็นวิดีโอเกมแอ็กชันผจญภัยแนวลอบเร้นที่พัฒนาและจัดจำหน่ายโดยโคนามิ ตัวเกมวางจำหน่ายสำหรับเครื่องเพลย์สเตชัน 2ใน ค.ศ. 2004 ตัวเกมเปิดตัวในปลาย ค.ศ. 2004 ในอเมริกาเหนือและญี่ปุ่น และในยุโรปและออสเตรเลียในต้น ค.ศ. 2005 เป็นเกม *[[เมทัลเกียร์]]* เกมที่ห้าที่เขียนบทและกำกับโดยฮิเดโอะ โคจิมะ และทำหน้าที่เป็นเกมภาคก่อนของชุดเกม *[[เมทัลเกียร์]]* ทั้งหมด  ตัวเกมยังมีเวอร์ชันขยายในชื่อ ***เมทัลเกียร์โซลิด 3: ซับซแท็นซ*** ซึ่งได้วางจำหน่ายในญี่ปุ่นในปลาย ค.ศ. 2005 จากนั้นในอเมริกาเหนือยุโรปและออสเตรเลียใน ค.ศ. 2006 เกมเวอร์ชันรีมาสเตอร์ ***เมทัลเกียร์โซลิด 3: สเนกอีตเตอร์ เอชดีอีดีชัน*** ต่อมาได้รวมอยู่ใน *[[เมทัลเกียร์โซลิด เอชดีอีดีชัน]]* สำหรับเพลย์สเตชัน 3 เอกซ์บอกซ์ 360 และ เพลย์สเตชัน วิตา ในขณะที่เวอร์ชันที่ปรับปรุงใหม่ซึ่งมีชื่อว่า ***เมทัลเกียร์โซลิด: สเนกอีตเตอร์ ทรีดี*** ได้วางจำหน่ายสำหรับนินเท็นโด 3ดีเอส ในปี 2012 ตัวเกมฉบับ *เอชดีอีดีชัน* รวมอยู่ในชุดรวม *[[เมทัลเกียร์โซลิด: มาสเตอร์คอลเลกชัน โวลูม 1]]* โดยวางจำหน่ายสำหรับนินเท็นโด สวิตช์, เพลย์สเตชัน 4, เพลย์สเตชัน 5, วินโดวส์ และ เอกซ์บอกซ์ซีรีส์เอกซ์และซีรีส์เอส ในวันที่ 24 ตุลาคม 2023 ในปีเดียวกันนั้น โคนามิได้ประกาศรีเมคเกมนี้ซึ่งมีชื่อว่า *[[เมทัลเกียร์โซลิด เดลตา: สเนกอีตเตอร์]]* ซึ่งวางจำหน่ายสำหรับเพลย์สเตชัน 5, เอกซ์บอกซ์ซีรีส์เอกซ์และซีรีส์เอส และวินโดวส์ ในเดือนสิงหาคม 2025

เนื้อเรื่องของเกมถูกเซ็ตใน ค.ศ. 1964 ซึ่งเป็นยุคของสงครามเย็น โดยเป็นเรื่องราวของเน็คเค็ดสเนค ซึ่งได้รับคำสั่งให้ช่วยเหลือนักวิทยาศาสตร์ชาวรัสเซียนามนีโคไล โซโคลอฟ ผู้ออกแบบสร้างเครื่องจักรอันเป็นต้นกำเนิดของเมทัลเกียร์ ก่อนจะได้รับฉายาบิ๊กบอส นักรบในตำนานซึ่งรวบรวมกองทัพของตนก่อเป็นเหตุการณ์ในเมทัลเกียร์ตั้งแต่ภาคแรก *เมทัลเกียร์โซลิด 3: สเนคอีตเตอร์* ถูกยกย่องว่าเป็นหนึ่งในวิดีโอเกมที่ยิ่งใหญ่ที่สุดตลอดกาลโดยตัวเกมได้รับคำชมจากเนื้อเรื่อง รูปแบบการเล่น กราฟิก ฉาก ตัวละครและตอนจบ *สเนคอีตเตอร์* ประสบความสำเร็จในเชิงพาณิชย์ โดยมียอดขายมากกว่า 4 ล้านชุดทั่วโลก ณ เดือนมีนาคม 2010

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2547
หมวดหมู่:เกมจากค่ายโคนามิ
หมวดหมู่:เกมชุดเมทัลเกียร์
หมวดหมู่:เกมสำหรับเพลย์สเตชัน 2
หมวดหมู่:เกมสำหรับนินเท็นโด 3ดีเอส
หมวดหมู่:วิดีโอเกมสายลับ
หมวดหมู่:วิดีโอเกมเกี่ยวกับสงครามเย็น
หมวดหมู่:เกมออนไลน์ผู้เล่นหลายคน
หมวดหมู่:วิดีโอเกมเอาชีวิตรอด
หมวดหมู่:วิดีโอเกมที่มีฉากในสหภาพโซเวียต
หมวดหมู่:วิดีโอเกมผี
หมวดหมู่:วิดีโอเกมที่มีปฏิปักษ์หญิง
หมวดหมู่:วิดีโอเกมประวัติศาสตร์ประยุกต์
หมวดหมู่:วิดีโอเกมลอบเร้น
แม่น้ำในมิดเดิลเอิร์ธ

**[[มิดเดิลเอิร์ธ]]** (Middle-Earth) คือดินแดนในจินตนิยายของ เจ. อาร์. อาร์. โทลคีน ในปกรณัมชุดมิดเดิลเอิร์ธ  ดินแดนนี้มีแม่น้ำสายต่างๆ มากมาย  ต่อไปนี้เป็นรายชื่อแม่น้ำที่สำคัญในมิดเดิลเอิร์ธ โดยนับจากเทือกเขาเอเร็ดลูอินออกมาทางตะวันออก

สำหรับแม่น้ำที่อยู่ทางตะวันตกของเทือกเขาเอเร็ดลูอิน ดูเพิ่มเติมใน **[[แม่น้ำในแผ่นดินเบเลริอันด์]]**

## ก

* **กลันดูอิน**
* **กวาธโล**
* **กิลไรน์**
* **แกลดเดน** ชื่อแม่น้ำที่ไหลมาจากเทือกเขามิสตี้ ลงไปบรรจบกับแม่น้ำอันดูอิน มีชื่อในภาษาซินดารินว่า *เซียร์นิงกลอร์ (Sîr Ninglor)* มีที่มาจากดอกไอริส (*นิงกลอร์*) ที่ขึ้นอยู่มากมายรอบดินแดนแถบนั้น

## ค

* **เคเลบรันท์**

## น

* **นิมรอเดล**

## บ

* **บรุยเนน** หรือ "ลาวด์วอเตอร์"  กำเนิดมาจากต้นน้ำในเทือกเขามิสตี้ทางตอนเหนือ ไหลลงมาเป็นปราการธรรมชาติของอาณาจักรอาร์นอร์  เลียบอาณาจักรเล็กๆ แห่งรูห์เดาร์  ผ่านลงไปยังอาณาจักรเอเรกิออน   แล้วไหลลงสู่แม่น้ำ**มิเธย์เธล**หรือแม่น้ำ**ฮอร์เวลล์**  การเดินทางข้ามแม่น้ำบรุยเนนทำได้เพียงตำแหน่งเดียว คือบริเวณแก่งหินตื้นที่มีชื่อว่า 'ฟอร์ดบรุยเนน' ใกล้กับอาณาจักรริเวนเดลล์
* **บารันดูอิน** หรือ "แบรนดี้ไวน์" เป็นแม่น้ำที่ยาวเป็นอันดับสี่ในมิดเดิลเอิร์ธ รองจากแม่น้ำอันดูอิน แม่น้ำรันนิ่ง และแม่น้ำเกรย์ฟลัด  แบรนดี้ไวน์ไหลจากทะเลสาบเอเวนดิมซึ่งอยู่ทางตอนเหนือของเอเรียดอร์ พาดผ่านชายแดนตะวันออกของแคว้นไชร์ ฟากตะวันออกของแม่น้ำคือเขตบั๊กแลนด์และป่าดึกดำบรรพ์ จุดข้ามแม่น้ำที่สำคัญได้แก่ สะพานแบรนดี้ไวน์บนถนนสายตะวันออก ท่าเรือบัคเคิลเบอรี่ และแก่งซาร์นฟอร์ดในเซาธ์ฟาร์ธิง ชื่อ 'บารันดูอิน' เป็นภาษาซินดาริน มีความหมายว่า 'แม่น้ำสีน้ำตาลทอง'

## ม

* **มิเธย์เธล** หรือ "ฮอร์เวลล์"

## ร

* **ริงโกล**

## อ

* **อันดูอิน** หรือ "แม่น้ำใหญ่", "มหานที" เป็นลำน้ำกว้างใหญ่ที่สุดบนทวีปมิดเดิลเอิร์ธ  ต้นกำเนิดมาจากลำธารแลงเวลล์ในเทือกเขามิสตี้ และลำธารเกรย์ลินในเทือกเขาสีเทา  อันดูอินไหลขนานเทือกเขามิสตี้ทางฟากตะวันออก ผ่านหุบเขากว้างใหญ่ทางตะวันตกของโรห์วานิออน ผ่านลอธลอริเอน อาร์โกนาธ จนถึงช่วงที่เป็นทะเลสาบ เนนฮิโธเอล ไหลลงสู่แผ่นดินเบื้องล่างเป็นน้ำตกเรารอส  จากนั้นไหลผ่านอาณาจักรกอนดอร์ ไปออกสู่ทะเลใหญ่ที่อ่าวเบลฟาลัส
* **เอนท์วอช**
* **ไอเซน**

หมวดหมู่:ดินแดนในตำนานของโทลคีน
นครลำปาง (แก้ความกำกวม)

**นครลำปาง** อาจหมายถึง
* เทศบาลนครลำปาง องค์กรปกครองส่วนท้องถิ่นในจังหวัดลำปาง
* นครลำปาง เมืองประเทศราชของสยาม
* สถานีรถไฟนครลำปาง

## ดูเพิ่ม
* ลำปาง (แก้ความกำกวม)
รัฐมนตรีว่าการกระทรวงยุติธรรม

**รัฐมนตรีว่าการกระทรวงยุติธรรม** ในบางประเทศ หัวหน้าแผนกอาจเรียกว่าอัยการสูงสุด เช่น ในสหรัฐอเมริกา โมนาโกเป็นตัวอย่างของประเทศที่ไม่มีกระทรวงยุติธรรม แต่มีคณะกรรมการฝ่ายตุลาการ ที่ดูแลการบริหารกระบวนการยุติธรรม นครรัฐวาติกันซึ่งเป็นประเทศที่อยู่ภายใต้อธิปไตยของสันตะสำนักก็ไม่มีกระทรวงยุติธรรมเช่นกัน แต่สมณกรรมาธิการนครรัฐวาติกัน (หัวหน้า: ประธานสมณกรรมาธิการนครรัฐวาติกัน) ซึ่งเป็นหน่วยงานนิติบัญญัติของนครวาติกันกลับมีสำนักงานกฎหมายด้วย

หน้าที่เฉพาะอาจเกี่ยวข้องกับการจัดระเบียบระบบยุติธรรม การดูแลพนักงานอัยการและหน่วยงานสืบสวนระดับชาติ (เช่น สำนักงานสืบสวนกลางสหรัฐ) และการรักษาระบบกฎหมายและความสงบเรียบร้อยของสาธารณะ ทั้งนี้ขึ้นอยู่กับประเทศ กระทรวงบางแห่งมีความรับผิดชอบเพิ่มเติมในด้านนโยบายที่เกี่ยวข้อง เช่น การดูแลการเลือกตั้ง การกำกับตำรวจ การปฏิรูปกฎหมาย และการบริหารงานบริการตรวจคนเข้าเมืองและสัญชาติ หน้าที่ของกระทรวงยุติธรรมในบางประเทศอาจแยกออกจากความรับผิดชอบของอัยการสูงสุด (มักรับผิดชอบระบบยุติธรรม) และรัฐมนตรีว่าการกระทรวงมหาดไทย (มักรับผิดชอบด้านความสงบเรียบร้อยของสาธารณะ) บางครั้งระบบเรือนจำจะถูกแยกออกเป็นหน่วยงานของรัฐอื่นที่เรียกว่าราชทัณฑ์

## ดูเพิ่ม

* รัฐมนตรีว่าการกระทรวงยุติธรรม (ไทย)
* รัฐมนตรีว่าการกระทรวงยุติธรรม (สหราชอาณาจักร)
* อัยการสูงสุดสหรัฐ

หมวดหมู่:รัฐมนตรีว่าการกระทรวงยุติธรรม
หมวดหมู่:รัฐมนตรีแบ่งตามหน้าที่
หมวดหมู่:รัฐมนตรี
รัฐมนตรีว่าการกระทรวงคมนาคม

**รัฐมนตรีว่าการกระทรวงคมนาคม** มีหน้าที่กำกับดูแลความปลอดภัยทางถนน การบินพลเรือน การขนส่งทางทะเล การขนส่งทางรถไฟ การพัฒนานโยบายการขนส่งของรัฐบาล การจัดระบบการขนส่งสาธารณะ และการบำรุงรักษาและการก่อสร้างโครงการโครงสร้างพื้นฐาน

## ดูเพิ่ม
รัฐมนตรีว่าการกระทรวงคมนาคมของไทย

หมวดหมู่:รัฐมนตรีแบ่งตามหน้าที่
หมวดหมู่:รัฐมนตรีว่าการกระทรวงคมนาคม
หมวดหมู่:รัฐมนตรี
รัฐมนตรีว่าการกระทรวงอุตสาหกรรม

**รัฐมนตรีว่าการกระทรวงอุตสาหกรรม**เป็นตำแหน่งคณะรัฐมนตรีในรัฐบาล

ตำแหน่งอาจหมายถึงหัวหน้าส่วนราชการที่เชี่ยวชาญด้านอุตสาหกรรม ตำแหน่งนี้อาจรับผิดชอบด้านการค้าและการจ้างงาน พื้นที่ที่อยู่ภายใต้กระทรวงพาณิชย์และแรงงานในบางรัฐบาล รัฐมนตรีว่าการกระทรวงอุตสาหกรรมอาจมีความรับผิดชอบที่หลากหลาย ซึ่งอาจรวมถึงการตัดสินใจเกี่ยวกับสาธารณูปโภคและการผลิตไฟฟ้า เป็นประธานในการควบรวมธุรกิจ และการล็อบบี้บริษัทต่างๆ เพื่อสร้างสิ่งอำนวยความสะดวกในประเทศของตน

ในสหรัฐอเมริกา อุตสาหกรรมถือเป็นความรับผิดชอบของรัฐมนตรีกระทรวงพาณิชย์ โดยมีปลัดกระทรวงพาณิชย์เพื่ออุตสาหกรรมและความมั่นคงได้รับมอบหมายให้ดำเนินนโยบายเกี่ยวกับอุตสาหกรรมโดยเฉพาะ ในสหราชอาณาจักร รัฐมนตรีว่าการกระทรวงอุตสาหกรรมเรียกว่ารัฐมนตรีว่าการกระทรวงธุรกิจ นวัตกรรม และทักษะ และมีตำแหน่งรองเป็นประธานคณะกรรมการการค้า

## ดูเพิ่ม

* รัฐมนตรีว่าการกระทรวงอุตสาหกรรมของไทย

หมวดหมู่:รัฐมนตรีแบ่งตามหน้าที่
หมวดหมู่:รัฐมนตรี
หลวงพ่อแดง

**หลวงพ่อแดง** เป็นพระสงฆ์ชาวไทยที่มรณภาพขณะนั่งสมาธิใน พ.ศ. 2516 ร่างกายที่เป็นมัมมีของท่านถูกนำไปจัดแสดงที่วัดคุณารามบนเกาะสมุย จังหวัดสุราษฎร์ธานี มัมมีนี้มีชื่อเสียงจากการที่สัปเหร่อนำแว่นกันแดดมาใส่ เพื่อซ่อนเบ้าตาที่เสื่อมสลายและทำให้น่าดูกว่าเดิม ตุ๊กแกใช้ร่างของท่านเป็นที่ฟักไข่ โดยวางไข่ที่ใต้ผิวหนัง

## ดูเพิ่ม
* โซกูชิมบุตสึ

## อ้างอิง


หมวดหมู่:มัมมี
หมวดหมู่:ไม่ทราบสถานที่เกิด
หมวดหมู่:พระสงฆ์นิกายเถรวาทชาวไทย
เอเรสตอร์

thumb|250px|เอเรสตอร์ จากภาพยนตร์ไตรภาค  ลอร์ดออฟเดอะริงส์
**เอเรสตอร์**  เป็นตัวละครสมทบที่มีเรื่องราว และบทบาทเพียงเล็กน้อยในนิยายเรื่อง  ลอร์ดออฟเดอะริงส์ ของ เจ. อาร์. อาร์. โทลคีน โดยไม่เคยปรากฏอยู่ในปกรณัมตำนานอื่นๆ ของโทลคีนเลย  ตามเรื่องระบุว่า เขาเป็นหัวหน้าเอลฟ์ประจำ คฤหาสน์ลาสต์โฮมลี่เฮาส์ของเอลรอนด์ แห่งริเวนเดลล์ ทั้งยังเป็นที่ปรึกษาคนหนึ่งด้วย ซึ่งในการประชุมเรื่องแหวน ในที่ประชุมของเอลรอนด์ เอเรสตอร์ก็อยู่ร่วมในเหตุการณ์เช่นกัน และเป็นเพียงครั้งเดียวที่มีบทเจรจาสำหรับเขา โดยเขาเป็นผู้ที่เสนอให้นำแหวนเอกไปไว้กับทอม บอมบาดิล 

เอเรสตอร์ถูกเอ่ยถึงอีกครั้งภายหลังเสร็จศึกสงครามแหวน โดยเป็นผู้ขี่ม้าคู่มากับกลอร์ฟินเดลนำขบวนส่งตัวเจ้าสาว คืออาร์เวน เพื่อมาถวายตัวกับกษัตริย์เอเลสซาร์ (อารากอร์น) 

## เกร็ดน่ารู้
ในต้นร่างเดิมของลอร์ดออฟเดอะริงส์  เจ.อาร์.อาร์. โทลคีนเคยเขียนให้เอเรสตอร์เป็นญาติคนหนึ่งของเอลรอนด์ อีกทั้งยังเป็นชนกึ่งเอลฟ์ด้วยเช่นกัน แต่ใจความส่วนนี้ได้ถูกละทิ้งไปในฉบับตีพิมพ์

นอกจากนี้เขายังเคยถูกเลือกให้เป็นหนึ่งในคณะพันธมิตรแห่งแหวนอีกด้วย

หมวดหมู่:เอลฟ์ (มิดเดิลเอิร์ธ)
หมวดหมู่:ตัวละครในเดอะลอร์ดออฟเดอะริงส์
อินโฟชอป

**อินโฟชอป** คือหน้าร้านหรือศูนย์สังคมที่ให้บริการเป็นจุดกระจายข่าวสารของอนาธิปัตย์ โดยมากในรูปแบบของหนังสือ นิตยสาร รูปลอก และใบปิดประกาศ. อินโฟชอปมักจะเป็นพื้นที่นัดพบและศูนย์กลางทรัพยากรของกลุ่มนักกิจกรรมท้องถิ่นอีกด้วย.

อินโฟชอปนั้นเป็นที่แพร่หลายโดยเฉพาะในทวีปยุโรปตะวันตกและอเมริกาเหนือ แต่ก็สามารถพบได้ทั่วโลก.

## แหล่งข้อมูลอื่น
* Street Libraries: Infoshops and Alternative Reading Rooms ห้องสมุดข้างถนน: อินโฟชอปและห้องอ่านหนังสือทางเลือก
* The Infoshop Network  เครือข่ายอินโฟชอป (สหรัฐอเมริกา และ แคนาดา)
* รายชื่ออินโฟชอปทั่วโลก  โดย Anarchist Yellow Pages
* อินโฟชอปภาษาฝรั่งเศส
* The Living Room documentary ภาพยนตร์เกี่ยวกับวัฒนธรรมอินโฟชอป
* Infoshop.org แหล่งข้อมูลลัทธิอนาธิปไตยออนไลน์

หมวดหมู่:ลัทธิอนาธิปไตย
เค้กเนยสด

**เค้กเนยสด** เป็นเค้กที่มีส่วนผสมหลักคือเนยสด ส่วนผสมหลักคือเนยสด แป้ง น้ำตาล และไข่ เพื่อให้ได้เค้กที่มีเนื้อหนักและมีกลิ่นหอม จากการคิดค้นผงฟูในศตวรรษที่ 19 ทำให้ส่วนผสมของเค้กมีเนื้อเบาและนุ่มขึ้น

เค้กเนยหรือเค้กที่มีไขมันเป็นส่วนผสมหลัก มีแป้ง นม ไข่ เป็นโครงสร้าง โดยปริมาตรของเค้กขึ้นฟูด้วยการตีเนยกับน้ำตาลซึ่งทำให้ไขมันเก็บกักอากาศระหว่างตี จนมีลักษณะเป็นครีม ดังนั้นขั้นตอนการผสมแป้งจึงต้องทำอย่างรวดเร็ว เพื่อไม่ให้สูญเสียอากาศภายในส่วนผสม เนื้อเค้กมีความนุ่ม แน่นละเอียดเสมอกัน เช่น เค้กเนยสด เค้กผลไม้ เค้กสินอ่อน คัพเค้ก 

เค้กเนยสดใช้วิธีการตีครีม โดยนำเอาเนยและน้ำตาลมาตีจนเนื้อเนียนเพื่อเก็บอากาศลงไปในเนย จากนั้นใส่ไข่ลงไป ตามด้วยการทยอยใส่ส่วนผสมเปียกและแห้งสลับกัน เค้กเนยสดไม่สามารถคงสภาพความแน่นและความชุ่มได้เมื่ออยู่ในตู้เย็น จึงต้องเพิ่มส่วนผสมเพื่อให้ทนต่อการแช่เย็นได้ เช่น ครีมชีส น้ำตาลไอซิ่ง และเพสทรีครีม
รัฐมนตรีว่าการกระทรวงสาธารณสุข

**รัฐมนตรีว่าการกระทรวงสาธารณสุข**เป็นตำแหน่งรัฐบาลของประเทศ โดยทั่วไปมีหน้าที่รับผิดชอบในการปกป้องและส่งเสริมด้านสาธารณสุข ตลอดจนจัดหาสวัสดิการและบริการประกันสังคมอื่นๆ

รัฐบาลบางแห่งมีรัฐมนตรีด้านสุขภาพจิตที่แยกจากกัน

## ดูเพิ่ม

* รัฐมนตรีว่าการกระทรวงสาธารณสุขของไทย
* รัฐมนตรีว่าการกระทรวงสุขภาพและบริการมนุษย์สหรัฐ
รัฐมนตรีว่าการกระทรวงพาณิชย์

**รัฐมนตรีว่าการกระทรวงพาณิชย์** (บางครั้งอาจเป็น**รัฐมนตรีว่าการกระทรวงธุรกิจ** **รัฐมนตรีว่าการกระทรวงอุตสาหกรรม** **รัฐมนตรีว่าการกระทรวงการค้า** หรือ**รัฐมนตรีว่าการกระทรวงการค้าระหว่างประเทศ**) อยู่ในตำแหน่งในรัฐบาลหลายประเทศที่รับผิดชอบในการควบคุมการค้าภายนอกและส่งเสริมการเติบโตทางเศรษฐกิจ (นโยบายเชิงพาณิชย์) ในหลายประเทศ บทบาทนี้จะแยกจากรัฐมนตรีว่าการกระทรวงการคลังซึ่งมีหน้าที่รับผิดชอบด้านงบประมาณมากกว่า

## ดูเพิ่ม

* รัฐมนตรีว่าการกระทรวงพาณิชย์ของไทย

หมวดหมู่:รัฐมนตรีแบ่งตามหน้าที่
หมวดหมู่:รัฐมนตรีว่าการกระทรวงพาณิชย์
หมวดหมู่:รัฐมนตรี
ภาษาเนวาร์

**ภาษาเนวาร์** หรือ **ภาษาเนวารี** หรือ **เนปาล ภาษา** (नेपाल भाषा, Nepal Bhasa, Newah Bhaye) เป็นภาษาหลักภาษาหนึ่งของเนปาล อยู่ในตระกูลทิเบต-พม่า เป็นภาษาในตระกูลนี้เพียงภาษาเดียวที่เขียนด้วยอักษรเทวนาครี พูดโดยชาวเนวาร์ ซึ่งอยู่ในหุบเขากาฐมาณฑุ มีความคล้ายคลึงกับภาษากลุ่มอินโด-อิเรเนียนด้วย

คำว่า *เนปาล ภาษา* นี้เป็นคนละภาษากับภาษาเนปาล (ซึ่งเจ้าของภาษาเรียกว่า *เนปาลี ภาษา*)

## การแพร่กระจายทางภูมิศาสตร์
มีผู้พูดในเนปาลราว 1 ล้านคน เมื่อพ.ศ. 2544 มีผู้พูดนอกประเทศเนปาลราว 2-3 พันคน ผู้พูดกระจายไปในบริเวณต่างๆ ดังนี้ 
* ในเนปาล: หุบเขากาฏมาณฑุ โทลาขา เพเนปา ธุลิเขล ภิมเผที (มักวันปุร์) ปาเนาตี ปัลปา ตริศุลี นุวาโกต โภชปุร์ พิรัตนาคาร์ พักลุง พันทิปุร์ พิรคุลี เหตาอุนทา และเมืองอื่นๆ 
* ในอินเดีย: รัฐสิกขิม รัฐเบงกอลตะวันตก เพตติอาห์ และอันดามัน 
* ในทิเบต: ขาสา 
เนื่องจากการอพยพ จึงมีผู้พูดภาษาเนวาร์ กระจายไปในหลายประเทศ เช่น ญี่ปุ่น สหรัฐ และอังกฤษ

## ประวัติและพัฒนาการ
ต้นกำเนิดของภาษานี้ไม่แน่ชัด นอกจากมีข้อมูลว่าได้รับอิทธิพลจากภาษาทิเบต ภาษาไกราตี ภาษาไมถิลี ภาษาบาลี ภาษาสันสกฤต ภาษาคาส (ภาษาเนปาล) ภาษาฮินดีและภาษาอื่นๆ ในบริเวณนั้น ภาษานี้เข้ามาเป็นภาษากลางแทนที่ภาษาสันสกฤตในยุคกลางของเนปาล โดยเป็นภาษาที่ใช้ในศิลาเลขหรือศิลาจารึก หลักฐานเก่าสุดของภาษานี้คือ “ใบปาล์มจากอูกู พาหัล” มีอายุราว พ.ศ. 1657 ตัวอย่างบางบรรทัดซึ่งเป็นการอภิปรายเกี่ยวกับธุรกิจและการค้าได้แก่ 

छीन ढाको तृसंघष परिभोग। छु पुलेंग कीत्य बिपार वस्त्र बिवु मिखा तिवु मदुगुन छु सात दुगुनव ल्है।

ภาษานี้มีการใช้อย่างต่อเนื่องในยุคกลางของเนปาล เป็นทั้งภาษาในกวีนิพนธ์และบทละคร ตัวอย่างเช่น หนังสือ โมโอลเทพศาศิเทพ เขียนโดย ชคัตประกาศ มัลลา ซึ่งเป็นการบรรยายถึงพระศิวะ

धु छेगुकि पाछाव वाहान 
तिलहित बिया हिङ लाहाति थाय थायस 

ภาษานี้ถูกแทนที่ด้วยภาษาคาส (ภาษาเนปาล) ในสมัยราชวงศ์ศะห์ ภาษาคาสกลายเป็นภาษาราชการและเรียกว่าภาษาเนปาลี ส่วนภาษาเนวาร์ที่เคยใช้ชื่อภาษาเนปาลมาก่อน เปลี่ยนมาใช้ชื่อภาษาเนวาร์แทน  กวีที่มีชื่อเสียงของภาษาเนวาร์คือ สิทธิทัส มหาชู ซึ่งมีชีวิตในยุคมืดของภาษาเนวาร์ เขาแปลรามายณะป็นภาษาเนวาร์ และเขียนบทกวีเกี่ยวกับศีลธรรม ตัวอย่างเช่น 

सज्जन मनुष्या संगतनं मूर्ख नापं भिना वै 
पलेला लपते ल वंसा म्वति थें ल सना वै 

ภาษาเนวาร์มีการเปลี่ยนแปลงมากในระยะเวลาที่ผ่านมาจนแบ่งได้เป็นยุคเก่าและยุคใหม่ แต่ไม่มีจุดแบ่งที่ชัดเจนระหว่างสองยุคนี้ ภาษาเนวาร์ยุคใหม่จัดเป็นตระกูลภาษาย่อยทิเบต-พม่าที่ถูกทำให้เป็นอินเดียมากที่สุด ซึ่งเป็นผลมาจากการติดต่อกับผู้คนที่พูดภาษากลุ่มอินโด-อิเรเนียน เป็นเวลาหลายศตวรรษ โดยเพิ่มการผันคำนาม การผันกริยาตามกาล ปัจจุบันภาษาเนวาร์ยุคใหม่ มีการใช้อย่างแพร่หลายทั้งในสื่อสิ่งพิมพ์ โทรทัศน์ และเว็บไซต์

## อ้างอิง

## แหล่งข้อมูลอื่น

เนวาร์
เนวาร์
เนวาร์
เพย์แพล

**บริษัท เพย์แพล โฮลดิง** () เป็นบริษัทเทคโนโลยีทางการเงินข้ามชาติสัญชาติอเมริกันที่ดำเนินการระบบการชำระเงินออนไลน์ในประเทศส่วนใหญ่ที่รองรับการโอนเงินออนไลน์ โดยทำหน้าที่เป็นทางเลือกทางอิเล็กทรอนิกส์แทนวิธีการทางธนบัตรแบบดั้งเดิม เช่น เช็คและธนาณัติ บริษัทดำเนินงานในฐานะผู้ประมวลผลการชำระเงินสำหรับผู้ขายออนไลน์ เว็บไซต์ประมูล และผู้ใช้เชิงพาณิชย์และบริษัทอื่น ๆ อีกมากมาย

เพย์แพลก่อตั้งขึ้นใน ค.ศ. 2541 ในชื่อ Confinity จากนั้นได้เข้าจดทะเบียนในตลาดหลักทรัพย์ผ่านการเสนอขายหุ้น IPO ใน ค.ศ. 2002 และกลายเป็นบริษัทในเครือที่ eBay ถือหุ้นทั้งหมดในปีเดียวกัน โดยมีมูลค่า 1.5 พันล้านดอลลาร์สหรัฐ ใน ค.ศ. 2015 eBay ได้แยกธุรกิจเพย์แพลออกจากผู้ถือหุ้น และเพย์แพลก็กลายเป็นบริษัทอิสระอีกครั้ง บริษัทได้รับการจัดอันดับให้อยู่ในอันดับที่ 143 ใน ''Fortune'' 500 ประจำปี 2022 ตามหมวดบริษัทที่ใหญ่ที่สุดในสหรัฐอเมริกาเมื่อพิจารณาจากรายได้ เพย์แพลเป็นสมาชิกของ MACH Alliance ตั้งแต่ ค.ศ. 2023

## อ้างอิง

## แหล่งข้อมูลอื่น

* 
* เว็บไซต์เพย์แพล ประเทศไทย

หมวดหมู่:บริษัทจดทะเบียนในตลาดหลักทรัพย์แนสแด็ก
หมวดหมู่:บริษัทของสหรัฐ
หมวดหมู่:ระบบการชำระเงิน
หมวดหมู่:คริปโทเคอร์เรนซี
หมวดหมู่:บริษัทที่ก่อตั้งในปี พ.ศ. 2541
หมวดหมู่:บริษัทเทคโนโลยีการเงิน
หมวดหมู่:ผู้ให้บริการชำระเงิน
หมวดหมู่:การเสนอขายหุ้นครั้งแรกให้แก่สาธารณชนในปี พ.ศ. 2545
ท่าอากาศยานนานาชาติโหน่ยบ่าย

**ท่าอากาศยานนานาชาติโหน่ยบ่าย** (IATA: **HAN**, ICAO: **VVNB**) () เป็นท่าอากาศยานที่ใหญ่ที่สุดในเวียดนามตอนเหนือ ให้บริการสำหรับบริเวณเมืองหลวงฮานอย ตั้งอยู่ห่างจากใจกลางเมือง 45 กิโลเมตร การเดินทางจากเมืองโดยรถแท็กซี่ใช้เวลา 30-45 นาที

## สภาพทั่วไป
thumb|left|ภายในอาคารท่าอากาศยาน

ท่าอากาศยานแห่งนี้มีขนาดเล็กกว่าเมื่อเปรียบเทียบกับท่าอากาศยานนานาชาติอีก 2 แห่งในเวียดนาม แต่ก็ใหม่กว่าและทันสมัยมากกว่า มีทางวิ่งของเครื่องบิน 1 เส้น ระยะทาง 3,800 เมตร และมีอีกเส้นหนึ่งกำลังอยู่ระหว่างการก่อสร้าง (ข้อมูลใน พ.ศ. 2545)
ทางการเวียดนามทำพิธีเริ่มต้นก่อสร้างอาคารผู้โดยสารขนาด 4 ชั้น ที่สนามบินโนยบ่าย วานนี้ (4 ธ.ค.) ด้วยเงินทุนช่วยเหลือจากญี่ปุ่นมากกว่า 75,000 ล้านเยน (961 ล้านดอลลาร์)
“อาคารเทอร์มินัล 2 คาดว่า จะก่อสร้างเสร็จสมบูรณ์ในปลายปี 2557 ออกแบบให้สามารถรองรับผู้โดยสารได้ 10 ล้านคนต่อปี” แถลงของรัฐบาลระบุ
 
หนังสือพิมพ์เวียดนามนิวส์ภาคภาษาอังกฤษ รายงานว่า ในปี 2553 ที่ผ่านมา อาคารผู้โดยสารที่มีอยู่เดิมรองรับผู้โดยสารถึง 9.5 ล้านคน เกินกว่าความจุของอาคารที่ 6 ล้านคน

## ข่าวสารจากท่าอากาศยาน

* 7 เมษายน 2548 - สายการบินไทเกอร์แอร์เวย์ส เริ่มเที่ยวบินระหว่างฮานอยและสิงคโปร์สัปดาห์ละ 3 เที่ยวบิน หลังจากเปิดเส้นทางการบินตรงระหว่างนครโฮจิมินห์กับสิงคโปร์เมื่อวันที่ 1 เมษายน ปีเดียวกัน ทำให้ไทเกอร์แอร์เวย์สเป็นสายการบินต้นทุนต่ำแห่งแรกที่เปิดดำเนินการในเวียดนาม 

* 17 ตุลาคม 2548 - สายการบินแอร์เอเชียเปิดเส้นทางการบินระหว่างฮานอยและกรุงเทพมหานคร ถือเป็นสายการบินต้นทุนต่ำแห่งที่สองที่ให้บริการในเวียดนาม

ในปี พ.ศ. 2549 ท่าอากาศยานแห่งนี้มีผู้โดยสารมาใช้บริการเป็นจำนวนราว 3.5 ล้านคน และรองรับเที่ยวบินทั้งไปและกลับเป็นจำนวน 1 ใน 3 จากเที่ยวบินทั้งหมดในท่าอากาศยานนานาชาติทั้ง 3 แห่งในเวียดนาม

* 1 พฤศจิกายน 2550 - สายการบินนกแอร์เปิดเส้นทางการบินระหว่างฮานอยและกรุงเทพมหานคร โดยทำการบินวันละ 2 เที่ยวบินทุกวัน 
* ปัจจุบัน พ.ศ. 2552 - สายการบินนกแอร์ไม่มีบินไปฮานอยแล้ว

## สายการบินและจุดหมายปลายทาง

## สายการบินที่เคยให้บริการ

## อ้างอิง

## แหล่งข้อมูลอื่น

หโหน่ยบ่าย
หมวดหมู่:สิ่งก่อสร้างในฮานอย
หมวดหมู่:ท่าอากาศยานที่ก่อตั้งในปี พ.ศ. 2521
อาซากุระ

**อาซากุระ** หรือ **อาซาคุระ** เป็นนามสกุลบุคคลญี่ปุ่น สามารถหมายถึง

## บุคคล
* อาซากุระ ไดสุเกะ - นักร้องชาวญี่ปุ่น
* จอร์จ อาซากุระ - นักวาดการ์ตูนชาวญี่ปุ่น
* โนริยูกิ อาซากุระ - นักดนตรีชาวญี่ปุ่น

## ตัวละครการ์ตูน
* อาซาคุระ โย - ตัวละครจากการ์ตูนเรื่อง ชาแมนคิง
* อาซากุระ คาซึมิ - ตัวละครจากการ์ตูนเรื่อง คุณครูจอมเวท เนกิมะ!
* อาซากุระ คาสุมิ - ตัวละครจากการ์ตูนเรื่อง Rose Hip Rose
* อาซากุระ เรียวโกะ - ตัวละครจากนิยายเรื่อง ซุซุมิยะ ฮารุฮิ

## สถานที่
* เมืองอาซากุระ จังหวัดอิมะ ประเทศญี่ปุ่น
* เมืองอาซากุระ จังหวัดฟุกุโอะกะ ประเทศญี่ปุ่น

บ้าหรือไง
ซาโอโตะเมะ

**ซาโอโตะเมะ** เป็นนามสกุลบุคคลญี่ปุ่น สามารถหมายถึง
* มิตสุกิ ซาโอโตะเมะ - นักไอคิโดชาวญี่ปุ่น
* ซาโอโตะเมะ ฮารุนะ - ตัวละครจากการ์ตูนเรื่อง คุณครูจอมเวท เนกิมะ!
* ซาโอโตะเมะ มาโกโตะ - ตัวละครจากการ์ตูนเรื่อง มิโกะ คนทรงหุ่นเทวะ
* ซาโอโตะเมะ จุนโกะ - ตัวละครจากการ์ตูนเรื่อง NANA
* ซาโอโตะเมะ รันม่า และ ซาโอโตะเมะ เก็นม่า - ตัวละครจากการ์ตูนเรื่อง รันม่า ½
* ซาโอโตะเมะ เร - ตัวละครจากการ์ตูนเรื่อง เกมกลคนอัจฉริยะ GX

## ดูเพิ่ม
* เซาตูเม (São Tomé) ที่สะกดคำในภาษาอังกฤษเหมือนกัน
เย่ว์

**เย่ว์** สามารถหมายถึง 
Việt หมายถึง เวียด * มณฑลกวางตุ้ง - มณฑลในประเทศจีน เดิมคือ NAMYUE หรือ นามเวียด
* ภาษาจีนกวางตุ้ง - ภาษาท้องถิ่นของจีนที่พูดในมณฑลกวางตุ้ง กวางสีจ้วง ไหหลำ ฮ่องกง และมาเก๊า

หรืออาจหมายถึง "ยูเอะ" (Yue) ที่สะกดคำในภาษาอังกฤษเหมือนกัน
มิยาซากิ

**มิยาซากิ** สามารถหมายถึง

## สถานที่
* จังหวัดมิยาซากิ - จังหวัดในประเทศญี่ปุ่น
* เมืองมิยาซากิ - เมืองหลวงของจังหวัดมิยาซากิ

## บุคคล
* ฮายาโอะ มิยาซากิ - ผู้กำกับภาพยนตร์ชาวญี่ปุ่น
* อาโออิ มิยาซากิ - นักแสดงชาวญี่ปุ่น
* อายูมิ มิยาซากิ - นักร้องชาวญี่ปุ่น
* ทาคิริ มิยาซากิ - นักกีฬาชาวญี่ปุ่น
* อิชิซาดะ มิยาซากิ - นักชีวประวัติชาวญี่ปุ่น

## ตัวละครการ์ตูน
* มิยาซากิ โนโดกะ - ตัวละครจากการ์ตูนเรื่อง คุณครูจอมเวท เนกิมะ!
* มิยาซากิ มิโกะ - ตัวละครจากการ์ตูนเรื่อง The Order of the Stick
เอิร์นส์ สตาฟโร โบลเฟลด์

**เอิร์นส์ สตาฟโร โบลเฟลด์** () เป็นชื่อตัวละครตัวหนึ่งในนวนิยายและภาพยนตร์ในชุด เจมส์ บอนด์ โบลเฟลด์เป็นศัตรูของบอนด์ ทำงานให้กับองค์การสเปกเตอร์ (SPECTRE)

เอียน เฟลมมิ่ง ผู้เขียนเจมส์ บอนด์ ได้เขียนอธิบายโบลเฟลด์ว่าเกิดวันที่ 28 พฤษภาคม พ.ศ. 2451 ซึ่งตรงกับวันเกิดของเฟลมมิ่งเอง โดยมีพ่อเป็นชาวโปแลนด์และแม่เป็นชาวกรีก โบลเฟลด์ ในภาพยนตร์ มักปรากฏตัวกับแมวเปอร์เซียสีขาว และในช่วงต้น ๆ ของซีรีส์บอนด์ ซึ่งคือตอน เพชฌฆาต 007 ซึ่งเป็นตอนที่ 2 กับตอน ธันเดอร์บอลล์ ซึ่งเป็นตอนที่ 4 โบลเฟลด์ปรากฏตัวในภาพยนตร์ แต่ไม่เปิดเผยหน้าของโบลเฟลด์ แต่จะใช้วิธีให้เห็นแค่ช่วงตัวของโบลเฟลด์ ถ่ายให้เห็นเขาเพียงแค่ลูบแมวเปอร์เซียตัวโปรด และการแสดงเป็นโบลเฟลด์จะเป็นการแสดงเงียบ แอ็คชั่นเฉย ๆ แล้วจะให้อีกคนมาพากย์เสียงโบลเฟลด์อีกที่หนึ่ง

ซึ่งในช่วงต้น ๆ ที่ไม่ให้เห็นหน้าโบลเฟลด์นี้ ผู้ที่แสดงเงียบเป็นโบลเฟลด์คือ แอนโธนี่ ดอว์สัน (Anthony Dawson) ผู้ซึ่งเคยแสดงเป็นตัวประกอบในซีรีส์บอนด์ไปแล้ว ค่ายภาพยนตร์จึงคิดวิธีนี้ได้ คือให้แอนโธนี่แสดงเงียบและถ่ายทำไม่ให้เห็นหน้า แล้วอีริค พอห์ลแมน (Eric Pohlman) มาให้เสียงพากย์ทีหลัง ต่อมา พอถึงตอน จอมมหากาฬ 007 ซึ่งเป็นตอนที่ 5 โบลเฟลด์ได้เปลี่ยนคนที่รับบทบาทมาเป็น โดนัลด์ พลีสเซนซ์ (Donald Pleasence) ซึ่งคราวนี้ โดนัลด์ รับบททั้งพูดทั้งแสดง ช่วงต้นเรื่อง จะยังไม่เห็นหน้าโบลเฟลด์ แต่พอช่วงปลายเรื่อง แฟน ๆ ภาพยนตร์เจมส์บอนด์ของค่ายอีโอเอ็น ก็ได้เห็นหน้าโบลเฟลด์เป็นครั้งแรก ซึ่งคือใบหน้าของ โดนัลด์ พลีสเซนซ์ พอถึงตอนที่ 6 ซึ่งคือ ยอดพยัคฆ์ราชินี โบลเฟลด์ เปลี่ยนผู้รับบทบาทอีกครั้ง เป็น เทลลี่ ซาวาลาส โดยในภาพยนตร์อ้างว่า โบลเฟลด์ ไปผ่าตัดแปลงโฉมมา เพื่อมาอ้างอิงในความเปลี่ยนแปลงของโบลเฟลด์ ครั้งนี้ไม่มีการซ่อนใบหน้าโบลเฟลด์ ตอนที่ 7 ซึ่งคือตอน เพชรพยัคฆราช โบลเฟลด์เปลี่ยนโฉมอีกครั้ง ครั้งนี้ผู้รับบทโบลเฟลด์คือ ชาร์ลส์ เกรย์ (Charles Gray)

แล้วโบลเฟลด์ก็ไม่ปรากฏตัวอีกไปจนถึงตอนที่ 12 เจาะดวงตาเพชฌฆาต ผู้รับบทโบลเฟลด์คือ จอห์น ฮอลลิส (John Hollis) แต่ครั้งนี้เป็นการแสดงเงียบอีกครั้ง ครั้งนี้ผู้มาพากย์เสียงโบลเฟลด์คือ โรเบิร์ต ริตตี้ (Robert Rietty) ครั้งนี้ โบลเฟลด์โผล่มาเป็นช่วงสั้น ๆ แค่ช่วงแอ็คชั่นเปิดเรื่องไม่กี่นาที แล้วโบลเฟลด์ก็ไม่มีการปรากฏตัวในภาพยนตร์ของค่ายอีโอเอ็นอีกเลย แต่เจมส์ บอนด์ ฉบับไม่เป็นทางการเรื่อง พยัคฆ์เหนือพยัคฆ์ ที่ค่ายภาพยนตร์ Warner Bros. ทำขึ้นมา โบลเฟลด์ได้ปรากฏตัวอีกครั้งหนึ่ง ในเรื่องนี้ ผู้รับบทคือ แม็กซ์ วอน ซีโดว์ เจมส์ บอนด์เรื่องนี้ไม่มีการซ่อนหน้าโบลเฟลด์ แล้วโบลเฟลด์ ก็ไม่ปรากฏตัวในภาพยนตร์เรื่องใดอีกเลยจนถึงปัจจุบัน เว้นแต่ถูกล้อเลียนในภาพยนตร์การ์ตูนหรือภาพยนตร์ตลกล้อเลียนเท่านั้น เช่นเรื่อง Austin Powers

จนกระทั่ง ในปี 2015 โบลเฟลด์ กลับมาปรากฏตัวอีกครั้ง ในภาค Spectre องค์การลับดับพยัคฆ์ร้าย โดยการรับบทของนักแสดงมากฝีมือชาวออสเตรีย คริสทอฟ วัลซ์ ซึ่งเคยฝากผลงานตัวร้ายสร้างชื่อไว้ในเรื่อง ยุทธการเดือดเชือดนาซี (Inglourious Basterds) จนได้รับรางวัลออสการ์ สาขานักแสดงสมทบชายยอดเยี่ยม ในงานประกาศผลรางวัลออสการ์ ครั้งที่ 82 ในที่สุด

หมวดหมู่:เจมส์ บอนด์
หมวดหมู่:ตัวละครชาวโปแลนด์
หมวดหมู่:ตัวละครที่เป็นผู้ก่อการร้าย
หมวดหมู่:บอสวิดีโอเกม
หมวดหมู่:ตัวละครที่เป็นหัวหน้าอาชญากร
หมวดหมู่:ตัวละครที่เป็นนักทรมาน
หมวดหมู่:ตัวละครที่ถูกทำให้เสียโฉม
เนเฟลตาลี ดี. วีวี่

**เนเฟลตาลี ดี. วีวี่** ตัวละครจากการ์ตูนเรื่องวันพีซ

## ประวัติตามท้องเรื่อง
วีวี่จังเนเฟลตาลี ดี. วีวี่ เป็นเจ้าหญิงแห่งอาณาจักรอลาบาสตา ตอนอายุ 14 เธอกับอีการัมและกาลูออกเดินทางจากอาณาจักร โดยแฝงตัวเป็นฟอนเทียร์ เอเย่นต์ขององค์กรบารอคเวิร์ค เพื่อสืบหาตัวจริงของหัวหน้าองค์กรลับที่ทำให้อาณาจักรเกิดความแห้งแล้ง จนกระทั่งได้รู้ตัวจริงของหัวหน้าองค์กรคือ "ครอคโคไดล์" โดยวีวี่ใช้โค้ดเนมว่า "มิสเวนส์เดย์" ส่วนอีการัมใช้โค้ดเนมว่า "มิสเตอร์เอท" ซึ่งทั้งสองได้ทำหน้าที่เป็นนักล่าค่าหัวร่วมกับมิสเตอร์ไนน์ มิสมันเดย์ และเหล่ามิลเลี่ยนอีก 100 คนเกาะวิสกี้พีค ในช่วงแรกได้ปรากฏตัวเป็นศัตรูของลูฟี่ จนกระทั่งมิสเตอร์ไฟว์และมิสวาเลนไทน์ได้ตามมาฆ่าตามคำสั่งของบอส วีวี่จึงร่วมมือกับลูฟี่ในการหยุดยั้งแผนการของครอคโคไดล์ 

ระหว่างทางเธอและพรรคพวกของลูฟี่ได้พบกับศัตรูที่คอยขัดขวางไม่ว่าจะเป็นมิสเตอร์ทรีกับมิสโกลเด้นวีคทีลิตเติ้ล การ์เดน จนต้องถูกขังอยู่ในกับดักเทียน แต่สุดท้ายก็รอดมาได้จากการรวมพลังกับนามิในการสู้กับมิสวาเลนไทน์ หรือตอนที่นามิล้มป่วยจนต้องไปพักรักษาตัวที่อาณาจักรดรัม ในขณะนั้นเองกษัตริย์วาโปลแห่งอาณาจักรดรัมได้กลับมาวางแผนร้ายต่ออาณาจักรของตนเอง เธอก็คอยช่วยรักษาอาการบาดเจ็บของดาลตัน หรือตอนที่กำลังมุ่งหน้าไปยังอลาบาสตาเธอได้พบกับมิสเตอร์ทู บอนเคร พวกลูฟี่ได้ทำสัญลักษณ์เป็นเครื่องหมายกากบาทที่แขนเพื่อบ่งบอกถึงความเป็นเพื่อน

ในที่สุดพวกลูฟี่สามารถเอาชนะครอคโคไดล์ได้ ลูฟี่จึงชวนวีวี่มาผจญภัยด้วยกัน แต่วีวี่ปฏิเสธเพราะเธอรักอาณาจักรนี้และต้องการฟื้นฟูอาณาจักรร่วมกับประชาชน

## ท่าไม้ตาย

* ระบำพิศวงงงงวย ณ จังงัง
* เขี้ยวบินปลิดชีพ
* เขี้ยวบินสังหาร
* ใบมีดบินสังหารพิฆาต
* ใบมีดบินสังหารกลับหลัง

หมวดหมู่:ตัวละครในวันพีซ
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2542
หมวดหมู่:กลุ่มโจรสลัดหมวกฟาง
หมวดหมู่:ตัวละครมนุษย์เคลื่อนไหว
หมวดหมู่:ตัวละครที่เป็นเจ้าหญิง
หมวดหมู่:ตัวละครที่เป็นมกุฎราชกุมารี
หมวดหมู่:ตัวละครที่เป็นโจรสลัดหญิง
หมวดหมู่:ตัวละครในบันเทิงคดีที่มีความถนัดมือซ้าย
หมวดหมู่:ตัวละครหญิงในอนิเมะและมังงะ
หมวดหมู่:ตัวละครวัยทีนในอนิเมะและมังงะ
ซูดีร์มันคัพ

**ซูดีร์มันคัพ** หรือที่คนไทยรู้จักในชื่อ **สุธีรมานคัพ** () เป็นการแข่งขันแบดมินตันประเภททีมผสมชิงแชมป์โลก จัดขึ้นทุก ๆ 2 ปี โดยให้เกียรติ ดิก ซูดีร์มัน นักแบดมินตันชาวอินโดนีเซีย ผู้ก่อตั้งสมาคมแบดมินตันอินโดนีเซียขึ้น การแข่งขันจะเป็นการแข่งขันประเภททีมแบ่งเป็น 5 ประเภท ได้แก่ ชายเดี่ยว, หญิงเดี่ยว, ชายคู่, หญิงคู่ และคู่ผสม โดยนำทีมที่ชนะเข้ารอบต่อไป การแข่งขันแบดมินตันซูดีร์มันคัพ จัดขึ้นครั้งแรก ณ[จาการ์ตา] ] ประเทศอินโดนีเซีย ระหว่างวันที่ 24-29 พฤษภาคม พ.ศ. 2532 และเวียนไปจัดแต่ละประเทศทุก ๆ 2 ปี

== ถ้วยซูดีร์มันคัพ ==
== ถ้วยซูดีร์มันคัพ ==
ถ้วยซูดีร์มันคัพ มีความสูงประมาณ 80 เซนติเมตร มีส่วนผสมของ[ทองคำและเงินอยู่  92 เปอร์เซนต์ ส่วนฐานตัวถ้วยทำมารูปทรงของถ้วยถูกออกแบบให้เหมือนลูกขนไก่และด้านบนยังมีแบบจำลองของวิหารโบโรบูดูร์ซึ่งได้รับการออกแบบอย่างสวยงามมาก

## ลักษณะการแข่งขัน
การแข่งขันจะแบ่งการแข่งขันออกเป็น 7 กลุ่มจากทุกประเทศ, ทวีป, ทั่วโลก โดยจะนำทีมจากกลุ่มที่ 1 เท่านั้นที่จะมีสิทธิ์เข้าไปแข่งขันเพื่อชิงถ้วยซูดีร์มันคัพได้

## ผลการแข่งขัน

## ตารางเหรียญการแข่งขัน

## แหล่งข้อมูลอื่น
*Official website

หมวดหมู่:การแข่งขันแบดมินตัน
หมวดหมู่:ชิงแชมป์โลก
อาข่า

**อาข่า** เป็นกลุ่มชาติพันธุ์ที่อาศัยอยู่ในหมู่บ้านเล็ก ๆ บนที่สูงบนภูเขาในประเทศไทย พม่า เวียดนาม กัมพูชา ลาว และมณฑลยูนนานของประเทศจีน พวกเขาเดินทางมาจากประเทศจีนไปยังเอเชียตะวันออกเฉียงใต้ในช่วงต้นคริสตศตวรรษที่ 20 สงครามกลางเมืองในประเทศจีน ประเทศพม่าและลาวทำให้มีคลื่นชาวอาข่ามากขึ้นและปัจจุบันมีผู้อาศัยอยู่ในจังหวัดเชียงใหม่และเชียงรายในประเทศไทย 80,000 คน

ชาวอาข่าพูดภาษาอาข่า ภาษาที่อยู่ในสาขาโลโลอิช (หยี่) ของตระกูลภาษาย่อยทิเบต-พม่า ภาษาอาข่ามีความใกล้ชิดกับภาษาลีสู่ และกล่าวกันว่า ชนอาข่าเคยครอบครองทุ่งเป่าซานกับเถิงชงในมณฑลยูนนานก่อนที่ราชวงศ์หมิงจะโจมตีใน ค.ศ. 1644

## ต้นกำเนิด
thumb|ธงชาวอาข่าในประเทศไทย
นักวิชาการยอมรับว่าชาวอาข่ามาจากประเทศจีน อย่างไรก็ตาม พวกเขาไม่ยอมรับว่า บ้านเกิดดั้งเดิมอยู่ที่ชายแดนทิเบตตามที่ชนอาข่าอ้าง หรือไปทางใต้และตะวันออกของมณฑลยูนนาน ตามที่มีผู้อาศัยในปัจจุบัน บันทึกประวัติศาสตร์กล่าวถึงความสัมพันธ์กับเจ้าชายฉานแห่งเชียงตุงที่บ่งชี้ว่าชนอาข่าอยู่ในพม่าตะวันออกมาตั้งแต่คริสต์ทศวรรษ 1860 พวกเขาเริ่มเข้ามาในไทยในช่วงคริสต์ศตวรรษที่ 20 ซึ่งหลายคนหนีจากสงครามกลางเมืองนานนับทศวรรษในพม่า

## ความเชื่อ
ความเชื่อในภาษาอาข่าเรียกว่า "นือจอง" (Faith) "Nui jah" อาข่าเป็นชนเผ่าที่มีความเชื่อในเรื่องจิตวิญญาณ ภูตผี ปีศาจ ไสยศาสตร์ สิ่งเร้นลับ พิธีกรรมคำสอนที่ได้รับการปลูกฝังมาจากบรรพบุรุษ และสืบทอดปฏิบัติตามอย่างเคร่งครัด ผี "แหน่ะ" ตามความเชื่อของอาข่า

Akha People Ghost Gate in Pha Hi ประตูผี ชาวอาข่า ผาฮี้ 01.jpg|ประตูผีของชาวอาข่า ในหมู่บ้านผาฮี้ จังหวัดเชียงราย

### "มิดะ"
[thumb|ลานสาวกอด ที่ซึ่งในเนื้อเพลง [มิดะ (เพลง)|''มิดะ'' อ้างว่าเป็นจุดจบของ "มิดะ"]]
อาข่าเรียกสาวทียังไม่แต่งงานว่า "หมี่ดะ" หรือที่คนไทยโดยทั่วไปเข้าใจว่า "มิดะ" แท้จริงแล้ว คำ ๆ นี้เป็นคำเรียกสาวโสดเฉย ๆ แต่นักประพันธ์เพลงนำไปแต่งเรื่องราวเป็นเพลง ดังที่พบในเพลง ''มิดะ'' ของจรัล มโนเพชร ทำให้คนทั่วไปเข้าใจผิดไปด้วย คำเหล่านี้คือคำที่ชาวอ่าข่าใช้เรียกกับผู้หญิง เมื่อชาวอ่าข่าเจอผู้หญิงสาวก็มักจะเรียกว่า “หมี่ดะ” ตลอด ถึงแม้นว่าจะเรียกแบบนี้ก็ไม่ผิดเพราะมีความหมายถึงหญิงสาวที่ยังไม่ได้แต่งงานเหมือนกัน

## สภาพปัจจุบัน
ปัจจุบันอาข่ายังมีการใช้หลักความเชื่อในการดำรงชีวิตอยู่ แต่อาข่าบางส่วนก็หันไปนับถือศาสนาคริสต์และพุทธ เพราะการนับถือดั้งเดิมจะต้องเคร่งในการประกอบพิธีกรรมทางศาสนา ซึ่งต้องใช้สัตว์ต่าง ๆ ในการทำพิธีเซ่นไหว้เป็นจำนวนมาก เป็นเหตุทำให้อาข่าจำเป็นต้องทิ้งความเชื่อดั้งเดิม แล้วหันไปนับถือศาสนาอื่น

## อ้างอิง

## อ่านเพิ่ม
* 

## แหล่งข้อมูลอื่น
* 

หมวดหมู่:กลุ่มชาติพันธุ์ในประเทศไทย
หมวดหมู่:กลุ่มชาติพันธุ์ในประเทศพม่า
หมวดหมู่:กลุ่มชาติพันธุ์ตระกูลภาษาย่อยทิเบต-พม่า
หมอ (แก้ความกำกวม)

**หมอ** สามารถหมายถึง
* แพทย์ วิชาชีพของการรักษาโรค
** ทันตแพทย์ หรือ หมอฟัน
** แพทย์การประหารชีวิต
* หมอตำแย ผู้ที่ช่วยทำคลอดให้กับผู้หญิง
* หมอดู ผู้ทำนายโชคชะตา
* ปลาหมอ ปลาน้ำจืดชนิดหนึ่ง
* หมอลำ รูปแบบของเพลงลาวโบราณ
จำปาศักดิ์

**จำปาศักดิ์** เป็นเมืองหนึ่งของแขวงจำปาศักดิ์ ทางทิศตะวันตกเฉียงใต้ของประเทศลาว

## เมืองและหมู่บ้าน

## อ้างอิง

จำปาศักดิ์
หมวดหมู่:เขตแดนไทย–ลาว
Diamonds Are Forever (นวนิยาย)

**Diamonds Are Forever** ในที่นี้ หมายถึง ชื่อนวนิยายเรื่องยาวเรื่องที่ 4 ในนวนิยายเรื่องยาวชุด เจมส์ บอนด์ ที่ เอียน เฟลมมิ่ง เป็นผู้ประพันธ์ขึ้น ตีพิมพ์จำหน่ายครั้งแรกใน พ.ศ. 2499 โดยสำนักพิมพ์โจนาธาน เคป (Jonathan Cape) เป็นสำนักพิมพ์แรกที่ถือลิขสิทธิ์ในการผลิตและจัดจำหน่าย ต่อมาลิขสิทธิ์ในการผลิตและจัดจำหน่ายก็ถูกขายต่อไปยังสำนักพิมพ์อื่นเป็นทอดๆ หลายสำนักพิมพ์ จนถึงปัจจุบัน สำนักพิมพ์ที่ถือลิขสิทธิ์อยู่คือ สำนักพิมพ์ เพนกวินบุ๊คส์ (Penguin Books)

ในพ.ศ. 2514 นวนิยายเรื่องนี้ก็ถูกดัดแปลงไปสร้างเป็นภาพยนตร์ ซึ่งคือภาพยนตร์เรื่อง เพชรพยัคฆราช โดยมี ฌอน คอนเนอรี่ เป็น เจมส์ บอนด์ และเป็นภาพยนตร์เรื่องเดียวที่มาจากการนำนวนิยายเรื่องนี้ไปดัดแปลงและสร้างเป็นภาพยนตร์

** นวนิยาย เจมส์ บอนด์ เล่มก่อนหน้า : Moonraker

** นวนิยาย เจมส์ บอนด์ เล่มถัดไป : From Russia with Love

หมวดหมู่:หนังสือเจมส์ บอนด์
ดองกีคอง (วิดีโอเกมปี พ.ศ. 2524)

เป็นเกมแพลตฟอร์มปี 2524 พัฒนาและจัดจำหน่ายโดยนินเทนโดสำหรับอาเขต ผู้เล่นจะรับบทเป็นมาริโอ (ซึ่งในขณะนั้นมักถูกเรียกว่า "จัมป์แมน") วิ่งและกระโดดข้ามแพลตฟอร์มและปีนบันไดเพื่อขึ้นไปยังเขตก่อสร้างในนครนิวยอร์กเพื่อช่วยเหลือพอลลีน จากกอร์ริลลายักษ์ชื่อดองกีคอง เกมนี้เป็นเกมแรกในซีรีส์ *[[ดองกีคอง]]* และเป็นการปรากฏตัวครั้งแรกของมาริโอในวิดีโอเกม

*ดองกีคอง* ถูกสร้างขึ้นเพื่อกอบกู้สถานการณ์จากตู้เกมที่ขายไม่ออกหลังความล้มเหลวของเกม *เรดาร์สโคป* (2523) และได้รับการออกแบบมาเพื่อกลุ่มเป้าหมายของนินเทนโดอเมริกาโดยเฉพาะ ฮิโรชิ ยามาอูจิ ประธานนินเทนโดในขณะนั้น ได้มอบหมายโครงการนี้ให้กับนักออกแบบวิดีโอเกมมือใหม่คือ ชิเงรุ มิยาโมโตะ มิยาโมโตะได้รับแรงบันดาลใจจาก "โฉมงามกับเจ้าชายอสูร" และสื่ออเมริกันอย่าง *[[ป๊อปอาย]]* และ *[[คิงคอง]]* เขาได้พัฒนาตัวละครและสถานการณ์ และออกแบบเกมร่วมกับหัวหน้าวิศวกร กุนเป โยโกอิ เกมนี้เป็นเกมอาเขตที่ซับซ้อนที่สุดเท่าที่เคยมีมาในขณะนั้น โดยมีการใช้กราฟิกเพื่อกำหนดลักษณะตัวละคร มีการใช้ฉากคั่นเพื่อเล่าเรื่องราว และรวมด่านที่มีเอกลักษณ์หลายด่านเข้ากับการเล่น เกมนี้เป็นผู้บุกเบิกเกมแนวแพลตฟอร์มก่อนที่จะมีชื่อเรียกอย่างเป็นทางการ และเป็นเกมแรกที่มีระบบการกระโดด รวมถึงเป็นหนึ่งในวิดีโอเกมแรก ๆ ที่มีเนื้อหาเกี่ยวกับการช่วยสาวงามที่กำลังตกอยู่ในอันตราย

แม้ว่าพนักงานของนินเทนโดอเมริกาจะรู้สึกกังวลในตอนแรก แต่ *ดองกีคอง* ก็ประสบความสำเร็จอย่างมากทั้งในด้านคำวิจารณ์และรายได้ กลายเป็นเกมที่ทำรายได้สูงสุดในปี 2524 ในญี่ปุ่น และปี 2525 ในสหรัฐอเมริกา เกมนี้ถูกพอร์ตลงเครื่อง เกมแอนด์วอทช์ โดยมียอดขายแปดล้านเครื่อง ขณะที่นินเทนโดได้มอบลิขสิทธิ์เกมให้กับบริษัทโคลิโกเพื่อทำลงเครื่องคอนโซลตามบ้าน ซึ่งขายได้ถึงหกล้านตลับ ต่อมาได้ถูกพอร์ตลงเครื่อง แฟมิคอม/นินเทนโดเอนเตอร์เทนเมนต์ซิสเตม (NES) ทั้งตัวเกมและเครื่องเล่นมีส่วนสำคัญในการแนะนำวิดีโอเกมญี่ปุ่นให้เป็นที่รู้จักในหมู่ผู้ชมชาวตะวันตก นอกจากนี้บริษัทยูนิเวอร์แซลซิตีสตูดิโอส์ยังเคยฟ้องร้องนินเทนโดโดยกล่าวหาว่าเกมนี้ละเมิดเครื่องหมายการค้าของแฟรนไชส์ *คิงคอง* แต่ไม่เป็นผลสำเร็จ

ความสำเร็จของ *ดองกีคอง* ทำให้นินเทนโดกลายเป็นผู้นำตลาดในช่วงทศวรรษที่ 2520 และ 2530 เกมนี้เป็นการเปิดตัวมาริโอซึ่งกลายเป็นมาสคอตของนินเทนโดและเป็นหนึ่งในตัวละครที่ผู้คนจำได้มากที่สุดในโลก ตัวเกมได้รับการทำการตลาดผ่านผลิตภัณฑ์มากมาย เช่น อาหารเช้าซีเรียล ของเล่น และการ์ตูนทางโทรทัศน์ *ดองกีคอง* ได้รับการพิจารณาว่าเป็นหนึ่งในเกมที่สำคัญที่สุดจากยุคทองของวิดีโอเกมอาเขต และเป็นหนึ่งในวิดีโอเกมที่ยิ่งใหญ่ที่สุดตลอดกาล

## หมายเหตุ
 

หมวดหมู่:วิดีโอเกมแพลตฟอร์ม
หมวดหมู่:วิดีโอเกมอาร์เคด
หมวดหมู่:วิดีโอเกมที่ออกวางจำหน่ายในปี พ.ศ. 2524
หมวดหมู่:เกมสำหรับคอมโมดอร์ 64
หอระฆัง

[thumb|หอระฆัง [พระบรมมหาราชวัง กรุงเทพมหานคร]]

**หอระฆัง** คืออาคารประเภทหนึ่งในงานสถาปัตยกรรมไทย ซึ่งก่อสร้างในวัดทุกแห่ง ใช้เป็นอาคารสำหรับแขวนระฆังเพื่อใช้ตีบอกสัญญาณ เวลาแก่พระสงฆ์ในการลงทำวัตรและประกอบกิจของสงฆ์

## ประเภทของหอระฆัง
* หอระฆังโครงสร้าง*ไม้*
* หอระฆังก่ออิฐถือปูน
* หอระฆังโครงสร้างคอนกรีตเสริมเหล็ก
* หอระฆังโครงสร้าง

## ลักษณะรูปทรงอาคารของหอระฆัง
* แบบ 4 เหลี่ยม
* แบบ 6 เหลี่ยม
* แบบ 8 เหลี่ยม
* แบบทรงกลม

## ลักษณะรูปทรงหลังคาของหอระฆัง
* แบบจั่วธรรมดา (ทรงคฤห์)
* แบบมณฑป
* แบบจตุรมุข
* แบบบุษบก
* แบบยอดมงกุฎ
* แบบยอดพระเกี้ยว
* แบบยอดเจดีย์
* แบบยอดปรางค์
* แบบทรงปราสาทเครื่องยอด
* แบบผสม เช่นทรงมณฑปยอดปรางค์
* แบบหลังคาศิลปะต่างประเทศ จากอิทธิพลของสถาปัตยกรรมตะวันตก หรือจีน

## ความหมายและสัญลักษณ์ทางพุทธปรัชญา
* หมายถึง การตื่น เข้าถึงสัจธรรม และให้ความรู้สึกแห่งสันติสุข

## ดูเพิ่ม
* วัด : พุทธศาสนสถาปัตยกรรมไทย 
* พุทธศิลปะสถาปัตยกรรม ภาคต้น โดย พระพรหมพิจิตร

## ภาพจากแหล่งภายนอก
* หอระฆังวัดพระศรีรัตนศาสดาราม หลังคาทรงบุษบก 
* หอระฆังวัดพระเชตุพนวิมลมังคลาราม หลังคาจตุรมุขยอดทรงเจดีย์ย่อไม้สิบสอง
* หอระฆังวัดสำโรง โครงสร้างไม้ หลังคาทรงคฤห์ จั่วประดับช่อฟ้าใบระกา หางหงษ์ 

## หนังสือ
* สมคิด จิระทัศนกุล **วัด: พุทธศาสนสถาปัตยกรรมไทย ** โรงพิมพ์มหาวิทยาลัยธรรมศาสตร์  พ.ศ. 2544. ISBN 974-6006-81-9

* Karl Döhring, **Buddhist Temples of Thailand: An Architectonic Introduction**, White Lotus Press, 2000. ISBN 974-7534-40-1

หมวดหมู่:สถาปัตยกรรมไทย
หมวดหมู่:ส่วนประกอบของสิ่งก่อสร้าง
หมวดหมู่:วัฒนธรรมไทย
หมวดหมู่:เครื่องเพอร์คัชชัน
หมวดหมู่:หอระฆัง
หมวดหมู่:องค์ประกอบของพุทธศาสนสถาน
ราชวงศ์สทิวเวิร์ต

**ราชวงศ์สทิวเวิร์ต** หรือ **สตูเวิร์ต** () เป็นราชวงศ์แห่งราชอาณาจักรสกอตแลนด์ ราชอาณาจักรอังกฤษ และราชอาณาจักรไอร์แลนด์ ซึ่งภายหลังหลอมรวมกันเป็นราชอาณาจักรบริเตนใหญ่ ชื่อราชวงศ์นั้นมาจากชื่อตำแหน่งไฮสทิวเวิร์ดแห่งสกอตแลนด์ (High Steward of Scotland) ซึ่งเป็นตำแหน่งของวอลเทอร์ ฟิตซ์ อะลัน (Walter fitz Alan) ผู้เป็นต้นตระกูล กษัตริย์สทิวเวิร์ตพระองค์แรก คือ รอเบิร์ตที่ 2 แห่งสกอตแลนด์ และทายาทสายบุรุษของพระองค์ได้กลาายเป็นพระราชาและราชินีแห่งสกอตแลนด์นับตั้งแต่ ค.ศ. 1371 และแห่งอังกฤษกับบริเตนใหญ่ตั้งแต่ ค.ศ. 1603 จนถึง ค.ศ. 1714 ชื่อราชวงศ์นี้ในภาษาอังกฤษเดิมเขียนว่า "Stewart" แต่ภายหลังเปลี่ยนเป็น "Stuart" ตามการสะกดแบบฝรั่งเศสซึ่งเป็นพระราชนิยมของแมรีที่ 1 แห่งสกอตแลนด์ ผู้เจริญพระชนม์ในประเทศฝรั่งเศส

ใน ค.ศ. 1503 เจมส์ที่ 4 แห่งสกอตแลนด์ กษัตริย์สกอตแลนด์จากราชวงศ์สทิวเวิร์ต เสกสมรสกับมาร์เกอริต ทิวเดอร์ (Margaret Tudor) พระธิดาของพระเจ้าเฮนรีที่ 7 แห่งอังกฤษ กษัตริย์อังกฤษจากราชวงศ์ทิวเดอร์ จึงเป็นอันเกี่ยวดองราชวงศ์สกอตแลนด์กับอังกฤษเข้าด้วยกัน ครั้น ค.ศ. 1603 เอลิซาเบธที่ 1 แห่งอังกฤษ กษัตริย์อังกฤษจากราชวงศ์ทิวเดอร์ สิ้นพระชนม์โดยไร้ราชบุตร เจมส์ที่ 6 แห่งสกอตแลนด์ จึงได้ขึ้นสืบราชบัลลังก์เป็นเจมส์ที่ 1 แห่งอังกฤษและไอร์แลนด์ผ่านการหลอมรวมราชบัลลังก์ (Union of the Crowns) เมื่อวันที่ 24 มีนาคม ค.ศ. 1603 นับแต่นั้น ราชวงศ์สทิวเวิร์ตจึงได้เป็นใหญ่ในเกาะบริเตนและไอร์แลนด์ รวมถึงจักรวรรดิที่แผ่ขยายขึ้น จนถึงกษัตริย์พระองค์สุดท้าย คือ แอนน์แห่งบริเตนใหญ่ ผู้สิ้นพระชนม์ใน ค.ศ. 1714

เมื่อแอนน์แห่งบริเตนใหญ่สิ้นพระชนม์โดยไม่มีราชบุตรหลงเหลือ ราชบัลลังก์จึงตกแก่ราชวงศ์แฮนโนเวอร์ (Hanover) ตามความในพระราชบัญญัติการสืบราชสันตติวงศ์ ค.ศ. 1701 และพระราชบัญญัติความมั่นคง ค.ศ. 1704 เมื่อเวนราชบัลลังก์ให้แก่แฮนโนเวอร์แล้ว ทายาทของเจมส์ที่ 2 แห่งอังกฤษได้รับการเรียนขานว่า แจกเคอไบต์ (Jacobite) และพยายามทวงราชบัลลังก์คืนสืบ ๆ กันมาหลายชั่วอายุ ทายาทแจกเคอไบต์คนปัจจุบันที่สืบสิทธิอ้างราชบัลลังก์มาจากบรรพบุรุษ คือ ฟรานซ์ ดยุกแห่งบาวาเรีย (Franz, Duke of Bavaria) ส่วนสมาชิกราชวงศ์สทิวเวิร์ตที่มีอายุมากที่สุดและยังดำรงชีพอยู่ คือ อาร์เทอร์ สทิวเวิร์ต เอิร์ลแคสเซิลสทิวเวิร์ตที่ 8 (Arthur Stuart, 8th Earl Castle Stewart)

## อ้างอิง

ส
ส
หมวดหมู่:ราชวงศ์สทิวเวิร์ต
หมวดหมู่:สกอตแลนด์
ซูไทคูน

**ซูไทคูน** () เกมประเภท ซิมูเลชั่น พัฒนาโดย ไมโครซอฟท์ เกม สตูดิโอ ผลิตเมื่อ 17 ตุลาคม ค.ศ. 2001 จัดเป็นเกมส์ ไทคูนชนิดหนึ่ง

## รูปแบบของเกมส์
รูปแบบของเกมส์ Zoo Tycoon นี้เป็นการบริหารการจำลองสวนสัตว์ หรือสร้าง สวนสาธารณะ หรือ สร้างอาคารที่สะดวก ร้านขายของที่ระลึก ฯลฯ นอกจากยังพูดถึงเรื่อง สวนสาธารณะ และ ที่สะดวกซื้อไปแล้ว คุณยังสามารถสร้างเจ้าหน้าที่สวนสัตว์ พนักงานทำความสะอาดในสวนสัตว์ พนักงานซ่อมแซมรั้ว (ตอนที่รั้วชำรุด) และ พนักงานพาชมสวนสัตว์เป็นต้น

## ภาคเสริม
* ซูไทคูน ไดโนเสาร์
* ซูไทคูน สวนน้ำ
* ซูไทคูน ภาครวม

## ภาคต่อ
* ซูไทคูน ภาค 2
* ซูไทคูน ภาค 2 ภาค Extinct Animals
* ซูไทคูน ภาค 2 ภาค Africans Adventure
* ซูไทคูน ภาค 2 ภาค Marine Mania
* ซูไทคูน ภาค 2 ภาค Dino Danger Pack
* ซูไทคูน ภาค 2 ภาค Zookeeper Collection
* ซูไทคูน ภาค 2 ภาค Endangered Species

## ดูเพิ่ม
* Official website
* Official overview
* 
* Zoo Tycoon Wiki
* Zoo Tycoon Support - Downloads, ZT Support, Goodies & More!
* Zoo Tycoon Unleashed 

หมวดหมู่:วิดีโอเกมที่ออกวางจำหน่ายในปี พ.ศ. 2544
หมวดหมู่:ซูไทคูน
หมวดหมู่:เกมสำหรับวินโดวส์
หมวดหมู่:ไดโนเสาร์ในวิดีโอเกม
ภาษาลอมบาร์ดิก

**ภาษาลอมบาร์ดิก** เป็นภาษาในกลุ่มเจอร์แมนิกที่เคยใช้โดยชาวลอมบาร์ดที่ตั้งรกรากทางตอนเหนือของอิตาลีในศตวรรษที่ 6 และมีสูญไปในช่วงศตวรรษที่ 11

หมวดหมู่:กลุ่มภาษาเจอร์แมนิกตะวันตก
หมวดหมู่:ภาษาสูญแล้ว
หมวดหมู่:ภาษาในประเทศอิตาลี
ฟูกูโอกะ (เมือง)

**นครฟูกูโอกะ** () เป็นเมืองหลวงของจังหวัดฟูกูโอกะ ตั้งอยู่ริมชายฝั่งทางทิศตะวันตกเฉียงเหนือของเกาะคีวชู ประเทศญี่ปุ่น

ในปี 2013 ฟูกูโอกะได้รับการจัดอันดับว่าเป็นเมืองน่าอยู่อันดับ 12 ของโลก จากนิตยสาร *Monocle* จากการที่ในเขตตัวเมืองมีพื้นที่สีเขียวจำนวนมาก นอกจากนี้ฟูกูโอกะยังเป็นเมืองที่ได้รับความนิยมจากนักท่องเที่ยวที่สุดในเกาะคีวชู ซึ่งรองลงมาคือนครคิตะกีวชู และยังถือเป็นเมืองที่ใหญ่ที่สุดทางตะวันตกจากเขตมหานครเคฮันชิง จากการที่เป็นเมืองขนาดใหญ่และมีความสำคัญ ทำให้ฟูกูโอกะได้รับสถานะเป็นนครใหญ่ที่รัฐกำหนด เมื่อ 1 เมษายน 1972 ด้วยประชากรในเขตเมืองและปริมณฑลรวมกว่า 2.5 ล้านคน (สำมะโนปี 2005) ซึ่งทั้งฟูกูโอกะ–คิตะกีวชู ต่างเป็นพื้นที่อุตสาหกรรมหนัก ซึ่งเป็นรายได้หลักของเมือง

เมื่อกรกฎาคม 2011 ฟูกูโอกะมีฐานะเป็นเมืองใหญ่อันดับ 6 ของญี่ปุ่น ซึ่งแซงหน้านครใหญ่อย่างเกียวโต นับเป็นครั้งแรกที่เมืองทางตะวันตกของภาคคันไซ สามารถมีประชากรมากกว่าเกียวโต นับตั้งแต่ก่อตั้งเมืองเกียวโตเมื่อปี ค.ศ. 794 นอกจากนี้ ในฟูกูโอกะยังปรากฏหลักฐานทางโบราณคดีที่บ่งชี้ว่าการสร้างชาติญี่ปุ่นเริ่มจากที่นี่

## ประวัติศาสตร์
ฟูกูโอกะบางครั้งถูกเรียกว่าท่าไดไซฟุ (大宰府) ไดไซฟุเป็นเขตศูนย์กลางการปกครองในปี 663 แต่นักประวัติศาสตร์ก็แย้งว่า เขตศูนย์กลางนี้ มีมาตั้งแต่ยุคก่อนประวัติศาสตร์ บันทึกโบราณอย่าง โคจิกิ และ คันเอ็ง ตลอดจนหลักฐานทางโบราณคดีได้บ่งชี้ว่า พื้นที่แถบนี้เป็นสถานที่ที่มีความสำคัญมากในการสถาปนาชาติญี่ปุ่น นักวิชาการบางคนอ้างว่า สถานที่นี้เป็นสถานที่แรกที่จักรพรรดิทรงตั้งรกราก เช่นเดียวกับทฤษฎีกำเนิดชาติญี่ปุ่นอื่น ๆ อีกมากมาย

### มองโกลรุกราน

กุบไล ข่านแห่งจักรวรรดิมองโกล (ราชวงศ์หยวน) ได้เพ่งเล็งและสนใจในเกาะญี่ปุ่นที่เป็นประเทศปิด พระองค์เริ่มเตรียมการในปี ค.ศ. 1266 ทรงดำริว่าญี่ปุ่นไม่มีประสบการณ์ต่อโลกภายนอก จึงได้ส่งคณะราชทูตไปยังญี่ปุ่นเพื่อให้ยอมรับอำนาจของมองโกล ญี่ปุ่นขณะนั้นปกครองโดยตระกูลโฮโจ ซึ่งเป็นผู้สำเร็จราชการแทนโชกุนแห่งรัฐบาลโชกุนคามากูระ โดยโฮโจได้ปฏิเสธกลับไป กุบไลข่านส่งคณะราชทูตกลับไปอีกครั้งในปี 1268 ซึ่งครั้งนี้ โฮโจได้ปฏิเสธและประหารคณะราชทูต

ในปี 1274 กุบไลข่านส่งเรือรบ 900 ลำพร้อมไพร่พล 33,000 นายเข้าสู่ทางตอนเหนือของเกาะคีวชู ในจำนวนนี้ส่วนหนึ่งเป็นทหารจากโครยอที่เป็นรัฐบรรณาการของมองโกล การรุกรานครั้งแรกล้มเหลวจากพายุไต้ฝุ่น ฝ่ายมองโกล–โครยอสูญเสียไพร่พลแทบทั้งหมด

ภายหลังความพ่ายแพ้ในการรุกรานครั้งแรก กุบไลข่านล่งคณะราชทูตไปอีกเป็นครั้งที่สามในปี 1279 ซึ่งโฮโจก็ได้สั่งตัดหัวพวกเขาเหมือนครั้งก่อน ทำให้ในปี 1281 กุบไลข่านส่งเรือรบ 4,400 ลำพร้อมไพร่พล 140,000 นายบุกยังฟูกูโอกะ แต่ญี่ปุ่นเองก็เตรียมพร้อมรับมือเป็นอย่างดี หลังจากรบได้เพียงสองศึกและยังไม่มีทีท่าว่าฝ่ายใดจะเพลี่ยงพล้ำ พายุไต้ฝุ่นได้พัดเข้าที่เกาะคีวชูเป็นเวลาถึงสองวัน ทำลายกองเรือของมองโกลพินาศไปเกือบทั้งหมด ทหารมองโกลและโครยอเสียชีวิตกลางทะเลมากกว่าแสนนาย

พายุที่เกิดขึ้นระหว่างการรุกรานทั้งสองครั้งทำให้ญี่ปุ่นขนานนามพายุไต้ฝุ่นนี้ว่า *คามิกาเซะ* (วายุเทพ)

## เขตการปกครอง

## ภูมิอากาศ

## เมืองพี่น้อง
นครฟูกูโอกะ เป็นเมืองพี่น้องกับอีก 7 เมืองได้แก่ 

## อ้างอิง

## แหล่งข้อมูลอื่น

* เว็บไซต์ทางการท่องเที่ยวเมืองฟูกูโอกะ
* Fukuoka Now


หมวดหมู่:นครในจังหวัดฟูกูโอกะ
หมวดหมู่:นครที่ตั้งขึ้นโดยข้อบัญญัติรัฐบาล
2เอส1

ปืนใหญ่อัตตาจร **2เอส1** (2S1) ขนาด 122 มม. สร้างขึ้นในสหภาพโซเวียตในปี ค.ศ. 1971 โรงงานในคาร์คอฟ ประเทศยูเครนในปัจจุบัน รถคันแรกถูกเปิดเผยในปี ค.ศ. 1974 ในโปแลนด์ ซึ่งมีความคล้ายคลึงกับรถถัง พีที-76

ปืนใหญ่อัตตาจร 2เอส1 สามารถยิงได้ไกลกว่า 15.2 กิโลเมตร/ 9.4 ไมล์ สามารถบรรทุกกระสุนปืนได้ 40 ลูก กระบอกปืนหมุนได้ 360 องศาโดยใช้ไฟฟ้าหรือแรงคนหมุนได้อีกด้วย และยังสามารถปรับฐานล้อได้กว้างเพิ่มขึ้นอีก 400 มม./ 15.7 นิ้ว หรืออาจจะปรับได้มากกว่านั้นเป็น 670 มม./ 26.4 นิ้ว ซึ่งขึ้นอยู่กับสภาพพื้นผิวที่ปฏิบัติการซึ่งอาจจะเป็นพื้นหิมะหรือพื้นทราย สามารถวิ่งสะเทินน้ำสะเทินบกได้

## อ้างอิง

* George Forty & Jack Livesey, the World Encyclopedia of Tanks, Anness, 2006

หมวดหมู่:ปืนใหญ่อัตตาจรสหภาพโซเวียต
หมวดหมู่:ปืนใหญ่อัตตาจรอิหร่าน
สมเด็จพระอริยวงษญาณ (สุก ญาณสังวร)

**สมเด็จพระอริยวงษญาณ** พระนามเดิม **สุก** เป็นสมเด็จพระสังฆราชไทยพระองค์ที่ 4 แห่งกรุงรัตนโกสินทร์ สถิต ณ วัดมหาธาตุยุวราชรังสฤษฎิ์ราชวรมหาวิหาร ได้รับการสถาปนาเมื่อปี พ.ศ. 2363 อยู่ในตำแหน่ง 3 ปี สิ้นพระชนม์เมื่อวันที่ 4 ตุลาคม พ.ศ. 2365 สิริพระชันษาได้ 

## พระประวัติ
พระองค์ประสูติเมื่อวันศุกร์ ขึ้น 10 ค่ำ เดือนยี่ ปีฉลู จ.ศ. 1095 ตรงกับวันที่ 5 มกราคม พ.ศ. 2276 ในรัชสมัยสมเด็จพระเจ้าอยู่หัวบรมโกศแห่งอาณาจักรอยุธยา ในสมัยกรุงธนบุรี ได้เป็นพระอธิการอยู่วัดท่าหอย แขวงรอบกรุงเก่า มีพระเกียรติคุณในทางวิปัสสนาธุระ

ในรัชสมัยพระบาทสมเด็จพระพุทธยอดฟ้าจุฬาโลกมหาราช ได้โปรดให้นิมนต์พระองค์มาอยู่ที่วัดพลับ (วัดราชสิทธารามราชวรวิหาร) และให้เป็นพระราชาคณะที่*พระญาณสังวรเถร* พระองค์เป็นพระอาจารย์ในพระบาทสมเด็จพระพุทธยอดฟ้า ตั้งแต่ยังอยู่ที่วัดท่าหอย การที่โปรดให้นิมนต์มาอยู่ที่วัดพลับ ก็เนื่องจากเป็นวัดสำคัญฝ่ายอรัญวาสีของกรุงธนบุรี ซึ่งต่อมาในรัชสมัยพระบาทสมเด็จพระนั่งเกล้าเจ้าอยู่หัวจึงได้รับพระราชทานชื่อใหม่ว่า**วัดราชสิทธาราม** 

ปี พ.ศ. 2359 ในรัชสมัยพระบาทสมเด็จพระพุทธเลิศหล้านภาลัย พระองค์ได้รับสถาปนาเป็นสมเด็จพระราชาคณะที่*[[สมเด็จพระญาณสังวร]]* นับว่าเป็นตำแหน่งพิเศษในสมัยกรุงรัตนโกสินทร์ ที่พระราชทานแก่พระเถระผู้ทรงคุณทางวิปัสสนาธุระโดยเฉพาะ เมื่อสมเด็จพระสังฆราช (มี) สิ้นพระชนม์ เดิมทรงพระราชดำริจะตั้งสมเด็จพระพนรัตน (อาจ) วัดสระเกศ เปนสมเด็จพระสังฆราช แต่ภายหลังสมเด็จพระพนรัตนต้องอธิกรณ์จนถูกถอดจากสมณศักดิ์ แล้วทรงพระราชดำริว่า สมเด็จพระญาณสังวรเปนสมเด็จพระราชาคณะผู้ใหญ่ และเปนพระอาจารย์ที่เคารพในพระราชวงศ์ ในวันพฤหัสบดีที่ 9 พฤศจิกายน พ.ศ. 2363 จึงโปรดให้แห่มาสถิต ณ วัดมหาธาตุ เมื่อถึงวันพฤหัสบดีที่ 7 ธันวาคม ศกนั้น จึงทรงตั้งเปนสมเด็จพระสังฆราช

เมื่อครั้งเกิดอหิวาตกโรคระบาดในกรุงเทพฯ เมื่อปี พ.ศ. 2363 มีผู้คนเสียชีวิตมากมาย ประมาณถึง สามหมื่นคนเศษ พระบาทสมเด็จพระพุทธเลิศหล้านภาลัยทรงให้ตั้งพระราชพิธีอาพาธพินาศ โดยพระองค์ทรงศีลและให้ตั้งโรงทาน ส่วนสมเด็จพระสังฆราชทรงให้สังคายนาบทสวดมนต์ในพระราชพิธีดังกล่าว

ชาวบ้านทั่วไปมักเรียกพระองค์ว่า "พระสังฆราชไก่เถื่อน" เพราะร่ำลือกันว่า ทรงช่ำชองวิปัสสนาธุระถึงขนาดทำให้ไก่ป่าเชื่องด้วยอำนาจพรหมวิหารได้

พระองค์เป็นสมเด็จพระสังฆราชอยู่ 1 ปี 10 เดือน จึงสิ้นพระชนม์เมื่อวันศุกร์ แรม 4 ค่ำ เดือน 11 ปีมะเมีย ตรงกับวันที่ 4 ตุลาคม พ.ศ. 2365

พระบาทสมเด็จพระพุทธเลิศหล้านภาลัย พระราชทานพระโกศทองใหญ่ให้ทรงพระศพ เมื่อตั้งที่พระเมรุท้องสนามหลวง พระโกศองค์นี้ นอกจากสมเด็จพระเจ้าอยู่หัวกับพระบรมวงศานุวงศ์ที่พระเกียรติยศสูงบางพระองค์ มีปรากฏว่าได้ทรงแต่พระศพสมเด็จพระสังฆราชพระองค์นี้พระองค์เดียว นับเป็นการถวายพระเกียรติอย่างสูงด้วยเหตุที่ทรงเป็นที่เคารพนับถืออย่างยิ่งนั้นเอง

## ในวัฒนธรรมสมัยนิยม
มีนักแสดงผู้รับบท สมเด็จพระอริยวงษญาณ (สุก ญาณสังวร) ได้แก่

* สมพงษ์ ตรีบุปผา, พรนิคม พ่วงพันธ์ จากภาพยนตร์เรื่อง ขรัวโต อมตะเถระกรุงรัตนโกสินทร์ (2558)

## อ้างอิง
; เชิงอรรถ

; บรรณานุกรม

* 

หมวดหมู่:สมเด็จพระสังฆราชแห่งกรุงรัตนโกสินทร์
หมวดหมู่:สมเด็จพระอริยวงษญาณ
หมวดหมู่:เจ้าอาวาสวัดมหาธาตุยุวราชรังสฤษฎิ์ราชวรมหาวิหาร
หมวดหมู่:เจ้าอาวาสวัดวัดราชสิทธารามราชวรวิหาร
หมวดหมู่:เกจิอาจารย์
สมเด็จพระอริยวงษญาณ (ด่อน)

**สมเด็จพระอริยวงษญาณ สมเด็จพระสังฆราช** มีพระนามเดิมว่า **ด่อน** เป็นสมเด็จพระสังฆราชพระองค์ที่ 5 แห่งกรุงรัตนโกสินทร์ สถิต ณ วัดมหาธาตุยุวราชรังสฤษฎิ์ราชวรมหาวิหาร ในรัชสมัยพระบาทสมเด็จพระพุทธเลิศหล้านภาลัย เมื่อปี พ.ศ. 2365 ดำรงตำแหน่ง 20 ปีสิ้นพระชนม์ เมื่อปี พ.ศ. 2385 สิริพระชันษาได้ 81 ปี 

พระประวัติในตอนต้นไม่พบรายละเอียด  มีแต่เพียงว่าประสูติในรัชสมัยสมเด็จพระที่นั่งสุริยาศน์อมรินทร์แห่งกรุงศรีอยุธยา เมื่อปี พ.ศ. 2304 ได้เป็นที่ "พระเทพโมลี" อยู่ที่วัดหงส์ ในรัชสมัยพระบาทสมเด็จพระพุทธยอดฟ้าจุฬาโลกมหาราช และได้เป็นที่ "พระพรหมมุนี" ในรัชสมัยพระบาทสมเด็จพระพุทธเลิศหล้านภาลัย ต่อมาได้เลื่อนขึ้นเป็นที่ "พระพิมลธรรม" เมื่อปี พ.ศ. 2359 ต่อมาได้เลื่อนเป็น "สมเด็จพระพนรัตน์" ในรัชกาลเดียวกัน ทรงเป็นสมเด็จพระสังฆราชองค์สุดท้ายที่สถิต ณ วัดมหาธาตุ เป็นพระราชอุปัธยาจารย์ของพระบาทสมเด็จพระจอมเกล้าเจ้าอยู่หัวซึ่งผนวชเมื่อปี พ.ศ. 2367  

ในช่วงปลายสมัยของสมเด็จพระสังฆราช ได้มีการชำระความภิกษุที่ประพฤติอนาจารครั้งใหญ่ ได้ตัวมาชำระสึกเสียจำนวนมาก ประมาณถึง 500 รูปเศษ ที่หนีไปก็มีจำนวนมาก และพระราชาคณะก็เป็นปาราชิกหลายรูป นับเป็นการชำระสะสางอลัชชีในคณะสงฆ์ครั้งใหญ่ที่สุดของกรุงรัตนโกสินทร์ แสดงให้เห็นถึงความเสื่อมโทรมของคณะสงฆ์ในยุคนั้น และในขณะเดียวกัน ก็แสดงให้เห็นถึงความเอาพระทัยใส่ในการคณะสงฆ์ของพระมหากษัตริย์อย่างจริงจัง

หมวดหมู่:สมเด็จพระสังฆราชแห่งกรุงรัตนโกสินทร์
หมวดหมู่:ภิกษุในสังกัดคณะสงฆ์มหานิกาย
หมวดหมู่:สมเด็จพระอริยวงษญาณ
อริยวงษญาณ (ด่อน)